دانوستاندن بۆ رێککەوتنە لە نێوان دوو لایەن یان زیاتردا بۆ گەیشتن بەئامانجی دیاریکراو، دانانی بەرنامەی هاوبەش ، دابەشکردنی سودو دەرئەنجامەکان یان چارەسەرکردنی ناکۆکییەکان و پێکهاتن لەسەر چەند مەبەستی دەستنیشانکراوی کاتی یان هەمیشەیی کە لایەنەکان هەموو پێ رازی بن و بڕوایان پێ هەبێت و کاری لەسەربکەن، پایەبەند بن پێوەی، ئەگینا هەر لەسەرەتاوە بێ ناوەرۆک و پوچەڵ دەمێنێتەوە و تێکدەچێت.\nهەموو دانوستاندنێکیش سەوداکاریە، کەواتە مامەڵەی تێدا دەکرێت، هەم وەردەگیرێت و هەم دەبێت لەبەرامبەردا چەند مەبەست ببەخشرێت و بدرێت و چاوپۆشی لەچەند خاڵ بکرێت، بەواتەیەکی تر دەبێت لایەنەکان تەنازول بکەن بۆ لایەنی بەرامبەرو واز لە هێندێک داوا بهێنن و هێندێک داوای لایەنی بەرامبەر قەبوڵ بکەن تا بگەن بە رێککەوتن، ئەگینا هەر لایەنەی سور بێت لەسەر داواکانی، گەیشتن بە رێککەوتن مەحاڵە. هەموو لایەکیش پێشتر لایەنی باڵاو لایەنی نزمی هەیە کە لەوە زیاتر تەنازول ناکات ( بۆ ئەوەی بتوانن لە ناوو چوارچێوەی ئەوەدا مناوەرەو سەوداکاری بکەن). بۆیە دانانی بەرنامەی تۆکمە بۆ ئەو مەبەستە پێش دانوستاندن زۆر گرنگە. لەوەش گرنگترکەسایەتی، بیرفراوانی، شیوازی دەربڕین، شارەزایی و تواناو دیبلۆماسیەتی ئەو نوینەرانەن کە بۆ دانوستاندن دەنێردرێن، دەبێت دەسەڵاتی تەواویشیان پێ ببەخشرێت، هێندێک مەبەستی زۆر ستراتیجی نەبێت، کە پێویست بکات بۆ گەڕانەوە بۆ لایەنەکەیان . نوێنەرەکانیش دەبێت لەناو خۆیاندا تەبابن و یەک قسەو هەڵوێستیان هەبێت، بۆ سەرکەوتنی گفتوگۆکانیان لەگەڵ لایەنی بەرامبەر. کە رێککەوتنیش کرا، دەبێت لایەنەکان بڕوایان پێ هەبێت و بەتەواوەتی پایەبەند بن پێوەی، نەوەک فرت و فێڵ و دۆزینەوەی بیانوو و پاساوو خۆلێدزینەوە کە دەرئەنجامی زۆر خرابی لێدەکەوێتەوەو رەنگە رێککەوتن هەڵوەشێنێتەوەو مەبەستی خراپتریش بەدوای خویدا بهێنێت.\nزۆری سەرنەکەوتنی دانوستاندن یان رێککەتنەکانی کورد لەگەڵ ناوەندی دەسەڵات ( جگە لەوانەی کە رژێمەکان لەئەسڵا بڕوایان بە دانوستان نەبووە و ەک تەکتیکێک و بۆ کات بەسەربردن بە مەرامی تایبەتی بەکاریانهێناوە) دەگەڕیتەوە بۆ چەندین هۆ : دانەڕشتن و فۆرمولەنەکردنی بەرنامەیەکی ئاستی باڵا و کەم بۆ داواکان و پۆلێنکردنی داواکان بەپێی گرنگی و لەسەر بنەمای بەرژەوەندی نەتەوایەتی گەلی کوردستان و رێکنەکەوتنی لایەنە کوردیەکان لەسەر بەرنامەکە، بەڵکو داوای کەسایەتی و پێداگرتن لەسەر چەند پۆست و مەرکەزی رەمزی بەگرنگتر دەزانن ( گەر نیوەی حکومەتیش کورد بن ، بەرنامەکە جێگیر نەبێت، ناتوانن هیج بۆ کورد بکەن وەک بینیمان). ئەوانەی دەنێردرێن نە شارەزایی تەواویان هەیە لەکاری دیبلۆماسی ، هونەری دانوستاندن، زانیاری لەسەر رابردوو و مێژوو، بواری سیاسی و بارودۆخەکە و هەموو فاکتەرە کاریگەرە ناوخۆو دەرەکیەکانیش، نەزانیاری تەواویان پێدراوە تا بە راشکاوی داکۆکی لەسەر داواکان بکەن ومەبەستە نەشیاوەکان بە بەڵگە رەت بکەنەوە، نە دەسەڵاتی بڕیاردان و جێبەجێکردنیان هەیە . بۆیە لایەنەکان هەوڵدەدەن فرت و فێڵ بکەن، کە سەرناگرێت. گرنگترین خاڵ لەکاتێک دەڕۆن کە گەلی کوردیان رازی نەکردووە و خەڵک لەوان زۆر ناڕازیەو مەرکەزیش ئەوەو زۆر خاڵی لاوازی تری لایەنەکان (تێوەگلان لەگەندەڵی و زۆر مەبستی تر)دەزانێت و بەکاری دەهینێت.\nدانوستاندنێک سەرکەوتوو دەبێت زۆرینەی میللەت پشتگیری بکات و لەگەڵ لایەنەکانی دانوستاندن بێت لە هەموو داواکان.\nبۆیە یان ناگەنە ئەنجام یاخود هەموو رێککەوتنێک فشۆل و بێ ناوەرۆک دەبێت و هەردەم قابیلی تێکچوون ولێپاشگەزبوونەوەیە. دەبێت هەموو خاڵەکان دەستنیشانکراو روون بن و لایەنەکان ئیلتزمی تەواوی پێوە بکەن. چەند مەبەست بنەڕەتین: دەبوو کورد هەر لەسەرەتاوە داوای هەڵۆەشاندنەوەی هەموو بریارەکانی ( مجلس قیادة الثورة)ی بکردبایە نەوەک بڕیاری ١٤٠ی لاستیکی. لەئەسڵا نەدەبوو داستکاری نەوتی کوردستان بکرێت، عێراق وەک پێشتر ناچار دەبوو بودجە بەتەواوی بنێرێت، نەوەتەکەش دەمایەوە. کە ئێستاش رێککەوتن دەکرێت، دەبێت پایەبوندبوون هەبێت. نوینەرانی کورد لەپەرلەمانی و حکومەتی عیراق نەوەک یەکدەنگ نین و کار بۆ بەرژەوندی گەل ناکەن، بەڵکو ناتەبا، دژی یەک هەڵوێستیان کردووە وتەنها بۆ ئیمتیازی تایبەتی یەکن. گەرئەوە هەروا بمێنێت، بارەکە خراپتریش دەبێت. ئەمجارە دەیگۆڕن؟ گومانی زۆرم هەیە، هیوادارم هەڵەبم.


ئەندامێکی شاخەوانیی \_"هەڵۆ\_"ی سەقز، بۆ ئیتلاعاتی سنە گواسترایەوە\n14:29 - 27 پووشپەڕ 2719\nئاژانسی کوردپا: یەکێک لە ئەندامانی دەسبەسەرکراوی گرووپی شاخەوانیی \_"هەڵۆ\_"ی شاری سەقز، بۆ ئیدارەی ئیتلاعاتی شاری سنە، گواسترایەوە.\nبەپێی ڕاپۆرتی گەیشتوو بە ئاژانسی هەواڵدەریی کوردپا، چەند ڕۆژ پێش، \_"فایەق یووسفی\_"، ئەندامی دەسبەسەرکراوی گرووپی شاخەوانیی هەڵۆی شاری سەقز، لە گرتنگەی ئیتلاعاتی شاری سەقز، بۆ ئیدارەی ئیتلاعاتی شاری سنە، گواسترایەوە.\nسەرچاوەیەکی ئاگادار لەو بارەیەوە بە ئاژانسی کوردپای ڕاگەیاند: \_"هێزە ئیتلاعاتییەکان پاش گواستنەوەی ئەو ئەندامەی گرووپی شاخەوانیی هەڵۆ، هەر لە ئیدارەی ئیتلاعاتی شاری سنەدا ڕاگیراوە و لێپرسینەوەی لەگەڵ دەکەن\_".\nئەو سەرچاوەیە هەروەها ئاشکرای کرد کە سەرەڕای بەدواداچوونی بنەماڵەی \_"فایەق یووسفی\_" بۆ ئاگاداربوون لە چارەنووسی ناوبراو، هێزە ئیتلاعاتییەکان ڕایانگەیاندووە هەتا کاتی تەواوبوونی ماوەی لێپرسینەوەکەی، ناتوانین هیچ وڵامێکتان پێ بدەینەوە.\nلە ڕۆژانی دووشەممە و سێشەممە، ١٧ و ١٨ی پووشپەڕی حەوتووی ڕابردوو، هێزە ئیتلاعاتییەکان، سێ کەس لە ئەندامانی گرووپی شاخەوانیی \_"هەڵۆ\_"ی شاری سەقزیان بە ناوەکانی \_"فایەق یووسفی، بەهمەن گوڵاڵی و هادی محەممەدزادە\_"، دەسبەسەر کرد.


ئه‌ركێكی تری ئه‌ده‌به‌كه‌مان – Denegkan\nئه‌ركێكی تری ئه‌ده‌به‌كه‌مان\nbyسه‌باح ئیسماعیل\tMay 11, 2013\tئەدەب\nیه‌كێك له ئه‌ركه هه‌میشه‌یییه‌كانی ئه‌ده‌ب نزیك كردنه‌وه‌ی مرۆڤه‌كانه له یه‌كتر، نزیك كردنه‌وه به‌و مانایه‌ی له‌یه‌ك گه‌یشتن و زمانی هاوبه‌شیان له‌نێواندا دروست بكات. هه‌ڵبه‌ت ده‌ره‌نجامی لێك گه‌یشتنیش سنوور شكاندن و كورت كردنه‌وه‌ی مه‌وداكانه.\nلێره‌دا ده‌مه‌وێت ئاماژه به‌وه بكه‌م و بڵێم، مخابن ئه‌ده‌بی كوردی له باشووڕ وێڕای ئه‌و لێشاوی چاپكراوانه‌ی هێشتا ڕۆڵی خۆی وه‌ك پێویست نه‌گێڕاوه و به‌ئه‌ده‌بی كوردانی باكوور و ڕۆژئاوای ئاشنا نه‌كردووین، كێ له ئێمه ڕۆمانه‌كانی (چیایێن بخوێنێ ئاڤدای)ی باڤێ نازێ، (وندابوون) و (ڤه‌گه‌ر)ی شاهین به‌كر، (ئامێدئاباد) و (پاریس ئاباد) و (بارێ شه‌ڤێ)ی فه‌واز حوسێن، (یێن په‌رێشان)ی ئازاد عه‌لی، (زارۆتیا نه‌ینكێ)ی پیر ڕۆسته‌م، (مژاباد) و (سێ گاڤ و سێداره‌ك) و (میرنامه) و (مارتینی به‌خته‌وه‌ر)ی جان دۆستی به‌زاری كرمانجی خوێندووه‌ته‌وه؟ له‌كاتێكدا ئه‌می دوایییان یه‌كێك له ڕۆماننووسه هه‌ره دیاره‌كانی ڕۆژئاوای كوردستانه و بۆ نموونه ته‌نیا خوێندنه‌وه‌ی ڕۆمانی میرنامه‌كه‌ی به‌ڵگه‌ی زمانڕه‌وانی و توانای گه‌وره‌ی ئه‌وه به‌سه‌ر هونه‌ری ڕۆماندا و له‌دڵه‌وه ده‌خوازیت ڕۆمانه‌كه بناسرێت، تا ده‌نگی ئێمه به‌میلله‌تانی دنیا بگه‌یه‌نێت.\nمخابن نه‌ك هه‌ر ئه‌ده‌بی باكوور و ڕۆژئاوا، بۆ زۆرمان ئه‌سته‌مه بتوانین ناوی دوو ڕۆماننووسی دانیشتووی دهۆك بزانین، ئه‌مه ته‌نیا له‌به‌ر ئه‌وه‌ی به‌دیالێكتی جیا له‌وی ئێمه ده‌دوێن و ده‌نووسن!\nدیسانه‌وه داخ و ئه‌فسووس، تاكو ئێستا كارێكی به‌رچاومان نه‌كردووه بۆ لێك نزیكبوونه‌وه‌ی دیالێكته كوردییه‌كان له یه‌كتر، كه ئه‌گه‌ر كار به‌م ئاوایه بڕوات و به‌رده‌وام بێت، خه‌می نه‌خورێت و ئاوڕی لێ نه‌درێته‌وه، ئه‌وا جێگه‌ی مه‌ترسییه و پێ ده‌چێ پتر قه‌ڵشتی نێوانمان قووڵتر بكاته‌وه، ئه‌مه‌ش جێگه‌ی مه‌ترسییه و دوور نییه پتر له یه‌كتر دوور بكه‌ونه‌وه و ببنه دوو زمانی سه‌ربه‌خۆ.\nكاتی خۆی مامۆستا شوكور مسته‌فای نووسه‌ر و وه‌رگێڕی گه‌وره كارێكی نایابی كرد، چه‌ند كتێبێكی كوردیی له پیتی سڵاڤییه‌وه گۆڕییه سه‌ر ئه‌لفبای خۆمان و هی تریشی له دیالێكتی ژوورووه‌وه هێنایه سه‌ر سه‌ر دیالێكتی خواروو، وه‌كو ڕۆمانی “قه‌ڵای دمدم”ی عه‌ره‌بی شامیلۆڤ، كه ئه‌گه‌ر هه‌وڵ و كۆششی ئه‌و نه‌بوایا ڕه‌نگه تا ئێستاش ئه‌و نووسه‌ره مه‌زنه‌مان نه‌ناسیبایا.\nكاتێك ڕۆمانی “میرنامه”ی جان دۆستم به‌عه‌ره‌بی خوێنده‌وه، پاشان كوردییه‌كه‌شی به‌پیتی لاتینی بۆ ناردم، سه‌یرم هاتێ، ئه‌گه‌ر تۆزێك خۆمان ماندوو بكه‌ین، وه‌كو سه‌ره‌تا تا ڕاده‌یه‌كی باش له ڕۆمانه‌كه ده‌گه‌ین. خۆ ئه‌گه‌ر به‌رده‌وام بین و چه‌ند به‌رهه‌مێكی تر بخوێنینه‌وه، په‌یتا په‌یتا ئه‌و ئه‌گه‌ر و ئاسته‌نگانه‌مان له به‌رده‌مدا نامێنن.\nحه‌یف و مخابن خه‌ممان نه‌خواردووه و كاری جدیمان بۆ نزیك كردنه‌وه‌ی ئه‌و دیالێكتانه نه‌كردووه. بۆیه زۆر پێویسته نووسه‌ران كار له‌سه‌ر خوێندنه‌وه و وه‌رگێڕانی به‌رهه‌مه ناوازه‌كانی نووسه‌رانی پارچه‌كانی تر بكه‌ن. هه‌ڵبه‌ت له‌م كاته‌دا یه‌كه‌مین پێویستی و ناته‌واوییه‌ك له پرۆسه‌كه‌دا هه‌ست پێ بكه‌ین نه‌بوونی فه‌رهه‌نگێكی تایبه‌ته به‌سه‌رجه‌م شێوه‌زاره كوردییه‌كان.\nئه‌و فه‌رهه‌نگه‌ی كاتی خۆی له حه‌فتاكانی سه‌ده‌ی ڕابردوودا كۆڕی زانیاری كورد قسه‌ی لێ ده‌كرد و كاریشی بۆ كرد، لێ ئه‌فسووس نه‌هاته دی. هه‌رچه‌نده له‌و ڕێگه‌یه‌دا هه‌نگاوی به‌رچاو و دڵسۆزانه‌یان نابوو.\nكه‌واته ده‌بێت دڵسۆزان كۆششی بۆ بكه‌ن و له ڕێگه‌ی په‌نابردن بۆ كه‌سانی پسپۆڕ و زمانزان كار بۆ دانانی فه‌رهه‌نگی یه‌كگرتووی كوردی بكه‌ن. ئه‌مه ده‌بێته یه‌كێك له‌و هۆیه گرینگ و پڕ بایه‌خانه‌ی ده‌كرێت ببێته ڕایه‌ڵه و پردی توندوتۆڵكردنی نێوان دیالێكته‌كانی زمانه‌كه‌مان.\nبۆیه ده‌كرێت ئه‌كادیمیای كوردستان كاراتر بكرێت، تا ڕۆڵی ڕاسته‌قینه‌ی خۆی بگێڕێت و گوڕێك به‌زمانه‌كه‌مان بدات.\nهه‌ڵبه‌ت وه‌رگێڕانیش كارێكی مێژوویی باش ده‌كه‌ن گه‌ر له‌نێوان شێوه زمانه‌كاندا وه‌رگێڕان بكه‌ن، یا له ئه‌لف و بێی لاتینییه‌وه وه‌ریگێڕنه سه‌ر ئه‌لفوبێی عه‌ره‌بی به‌فه‌رهه‌نگی وشه قورسه‌كانه‌وه، ده‌كرێت به‌مه ئه‌ده‌بی پارچه‌كانی تر له قه‌تیسماوی و یه‌كتر نه‌ناسین و به‌رهه‌می یه‌كتر نه‌خوێندنه‌وه ده‌ربهێنین.\nPrevious پیاوه زه‌حمه‌تكێشه ونه‌كه … به‌ختیار محه‌مه‌د\nNext ئیسلامیزه‌كردن، فۆبیا‌و كاردانه‌وه


چەند رێنماییەك بۆ چۆنیەتی پێشوازی لەخوێندكارانی پۆلی یەكی بنەڕەتی\nهەواڵ / کوردستان :: 21/09/2019 :: 931 جار بینراوە\nپەروەردە روونكردنەوە سەبارەت بە وادەی تاقیكردنەوەكان دەدات\nتوێژەرێكی دەروونی رێنمایی مامۆستایان و دایكان و باوكان دەكات بۆ چۆنیەتی مامەڵەكردن لەگەڵ خوێندكارانی پۆلی یەكی بنەڕەتی كە تازە دەڕۆنە پڕۆسەی خوێندنەوە و دەبێت زۆر بەوریاییەوە مامەڵەیان لەگەڵدا بكەن.\nئەمڕۆ 21ی ئەیلولی 2019 یەكەم رۆژی دەستپێكردنی پرۆسەی خوێندن بوو لەهەرێمی كوردستان كە ساڵانە بەهەزاران خوێندكاری پۆلی یەكی بنەڕەتی دەچنە یەكەم پرۆسەی خوێندنەوە، ئەو منداڵانەش تەمەنیان لە شەش ساڵ زیاترە.\nدێرین عەلی، توێژەری دەروونی بەدواڕۆژی راگەیاند: هەنگاوی یەكەم بۆ پێشوازیكردن لەخوێندكارانی پۆلی یەكی بنەڕەتی ئەوەیە دەبێت ژینگەكەی لا خۆشەویست بكرێت، بۆ ئەو مەبەستەش ئەركی مامۆستا لەدوو رووەوە قورس دەكات، چونكە خوێندكار لەگەڵ ئەو دۆخە رانەهاتووە و شوێن و هاوڕێ و ژینگەكەی لا نامۆیە.\nدێرین روونیكردەوە: دەبێت مامۆستا وردتر مامەڵە لەگەڵ ئەو قۆناغە بكات، گرنگیشە لەسەرەتاوە بەدواداچوون بۆ هەست و ئارەزووی منداڵەكە بكرێت تا لەو رێگەیەوە هەنگاوە جددییەكان بنرێت، چونكە منداڵ لەگەڵ دۆخی خوێندن و خوێندنەوە رانەهاتووە و تێناگات ئەركەكان لەمڕۆ بەدواوە قورستر دەبێت.\nئاماژەی بەوەشكرد: هەروەها رۆڵی دایك و باوكیش زۆر قورستر دەبێت بۆ ئەوەی منداڵ تووشی (خەمۆكیی، ترس و دابڕان) نەبێت بۆیە دەبێت سەرەتا وردە وردە لەگەڵ هەنگاوەكانی منداڵ هەنگاو بنێن ئەوەش لەڕێگەی چیرۆك یان وێنە یان ڤیدیۆوە یاساكانی خوێندن و قوتابخانەی پێ بوترێت.


حكومه‌ت چوار رۆژه جوتیارێكی ده‌ستبه‌سه‌ر كردووه‌خه‌ڵكی گوندی یه‌نگیجه‌ی تاڵه‌بانی داوای هاوكاریی و پاڵپشتی ده‌كه‌ن - اخبار العراق\nاخبار العراق » كوردى » حكومه‌ت چوار رۆژه جوتیارێكی ده‌ستبه‌سه‌ر كردووه‌خه‌ڵكی گوندی یه‌نگیجه‌ی تاڵه‌بانی داوای هاوكاریی و پاڵپشتی ده‌كه‌ن\nحكومه‌ت چوار رۆژه جوتیارێكی ده‌ستبه‌سه‌ر كردووه‌خه‌ڵكی گوندی یه‌نگیجه‌ی تاڵه‌بانی داوای هاوكاریی و پاڵپشتی ده‌كه‌ن\nعادل ستار، جوتیار له قه‌زای داقوق، باوکی شەش منداڵ، چوار رۆژه ده‌ستبه‌سه‌ره و رێگه به‌كه‌سوكاری نادرێت سه‌ردانی بكه‌ن\nخه‌ڵكی گوندی یه‌نگیجه‌ی تاڵه‌بانی له داقوق، داوای پاڵپشتیی و هاكاریی ده‌كه‌ن بۆ ئه‌وه‌ی وه‌ك خۆیان ده‌ڵێن “زه‌وییه‌كانیان له‌ژێر ده‌ست ده‌رنه‌هێنن”، هه‌روه‌ها نیگه‌رانی خۆیان نیشانده‌ده‌ت له ده‌ستگیركردنی جوتیارێكیان، دوای ئه‌وه‌ی به‌شداریكرد له خۆپیشاندانێكدا دژی بڕیاره‌كانی راكان سه‌عید، پارێزگاری كه‌ر‌كوك به‌وه‌كاله‌ت.\nله راگه‌یه‌نراوێكیاندا كه كۆپییه‌كیان بۆ (كه‌ركوك ناو) ناردوه و ئه‌مڕۆ شه‌ممه 8ی كانونی یه‌كه‌م، ئاراسته‌ی سه‌رۆك كۆماری عیراق، حكومه‌تی هه‌رێمی كوردستان، ئه‌نجومه‌نی نوێنه‌ران و ئه‌نجومه‌نی پارێزگای كه‌ركوكیان كردوه، دانیشتووانی گونده‌كه رایده‌گه‌یه‌نن “شاڵاوێکی ھاتنی عەرەبی ھاوردە بەرۆکی ناوچە و گوندەکانمانی لە سنوری داقوق گرتووە و چاویان لە زەوییەکانمان بڕیوە، باجی قورسمانداوە و لە ژێر ھەڕەشەی گەورەدا بووینە تاوەکو نەھێڵین ئەو زەوییانەمان لە دەستبچێت کە موڵکی باوک و باپیرانمانە و تاپۆی رەشمان ھەیە”.\nبه‌هۆی كێشه‌ی زه‌ویه كشتوكاڵیه‌كانه‌وه‌دادوه‌رێك ناچارده‌كرێت گوندێكی داقوق به‌جێبهێڵێت\nبەڵام نیگه‌رانی خۆیان نیشانده‌ده‌ن له‌وه‌ی تاوەکو دێت ئەرکیان قورستر دەبێت و “ھیچ لایەن و حزب و کەسێکیش نییە پشتگیریمان بکات، لە سەنگەری دژ بە داگیرکاری زەوییەکانمان بەتەنیا جێھێڵدراوین”، هه‌ر به‌پێی به‌یاننامه‌كه.\nئاماژه به‌وه‌شده‌كه‌ن كه دوای ئه‌نجامدانی خۆپیشاندانێك دژی بڕیاره‌كانی تایبه‌ت به هاتنی خێزانه عه‌ره‌به‌كان به‌پێی بڕیاره‌كانی پارێزگاری كه‌ركوك به‌وكاله‌ت و هه‌وڵی دادوه‌رێكی داقوق له ناوه‌ڕاستی مانگی رابردوو بۆ دیاریكردنی سنوری زه‌وییه كشتوكاڵییه‌كان، تائێستا جوتیارێكیان ده‌ستبه‌سه‌ره و ئازاد نه‌كراوه.\nئه‌و جوتیاره، عادل ستار، باوکی شەش منداڵە و چوار رۆژە رێگا بە کەسوکاری نادرێت بیبینن، ناھێڵن بە کەفالەتیش ئازاد بکرێت.\n“ئێمە وه‌کو دانیشتووانی گوندی یەنگیجەی تاڵەبانی، ئەم داواکارییه‌تان ئاراسته‌ده‌كه‌ین، تاوەکو بە جدی بێنە سەر خەت و ھەوڵی ئازادکردنی عادل ستار بدەن و لە پشتمان بن بۆ پاراستنی گوندەکانمان”، هه‌ر به‌پێی به‌یاننامه‌كه.\nئەم داواکارییه‌تان ئاراسته‌ده‌كه‌ین، تاوەکو بە جدی بێنە سەر خەت\nپێشتر، هێمن شوكر، ئامۆزاى ئه‌و جوتیاره ده‌ستگیركراوه، به (كه‌ركوك ناو)ی وت “بە بڕیارى دادوەرى لێکۆڵینەوى داقوق ئامۆزاکەم سێ روژ ده‌ستبه‌سه‌ر ده‌كرێت، بە تاوانى هاندانى جوتیارانی سنورەکە بۆ پەکخستنى هه‌وڵی ئه‌و دادوه‌ره بۆ دیاریكردنی سنوری زه‌وییه كشتوكاڵییه‌كان”.\nوتیشى “تاوانەکەی بەقسەى پارێزەرەکەمان رێگریکردنە لە جێبەجێکردنى ئیشوکارەکانى دادوەر”.\nپارێزگاری كه‌ركوك به‌وه‌كاله‌ت، له ماوه‌ی سێ مانگی رابردودا ژماره‌یه‌ك بڕیاری ده‌ركردوه له باره‌ی گه‌ڕانه‌وه‌ی ئه‌و خێزانه عه‌ره‌بانه‌ی له 2004وه له نۆ گوندی داقوق راگواستراون، به ئامانجی دوباره نیشته‌جێبون له ناوچه‌كه و وه‌رگرتنه‌وه‌ی زه‌وییه كشتوكاڵیۆه‌كان.


مەلا بەختیار: خەبات لەپێناوی پێكەوەژیاندا – Knwe.org\nسەرەکی » هەواڵ » مەلا بەختیار: خەبات لەپێناوی پێكەوەژیاندا\nمەلا بەختیار: خەبات لەپێناوی پێكەوەژیاندا\nمەلا بەختیار لێپرسراوی دەستەی كارگێڕی، لەپێشوازیی تۆڕی پێكهاتەكانی كوردستان-دا، داوایلێكردن لەپێناوی بەدیهێنانی ئامانجەكان‌و پەرەپێدانی فەلسەفەی پێكەوەژیان لەكوردستاندا، كۆڵنەدەن‌و بەردەوامبن.\nتۆڕی پێكهاتەكانی كوردستان، كە لەلایەن نەوزاد پۆڵسەوە سەرۆكایەتی دەكرێت‌و لە نۆ پێكهاتەی ئایینی‌و نەتەوەیی‌و 22 رێكخراو پێكهاتووە، لەمیانی سەردانیاندا بۆ مەكتەبی سیاسی لەسلێمانی، ئامانجی پێكهێنانی تۆڕەكەیان، خستەڕوو كە پەرەپێدانی پێكەوەژیانە لەكوردستاندا‌و لەوڕووەشەوەو بۆ مەبەستی پەرەپێدانی زیاتری پێكەوەژیان لەكوردستاندا، تەئكیدیان لەپێویستیی هاوكاری‌و پیشتیوانیی هەموولایەك كردەوە.\nلای خۆیشییەوە، مەلا بەختیار؛ پشتیوانیی خۆی بۆ دووپاتكردنەوەو رایگەیاند: ئامانجەكانتان بۆ پێكەوەژیان، پرۆسەو رێگەیەكی دوورودرێژەو رەگوڕیشەكەی لەئایینە ئاسمانییەكاندا رەنگیداتەوە. وتیشی: ئەگەر دەتانەوێ پێكەوەژیان‌و ئامانجەكانی بەدیبهێنن، دەبێ بەباشی خۆتانی بۆ ئامادەبكەن، وەك یەكێتی-ش پشتیوانتانین‌و خەبات بۆ پێكەوەژیان دەكەین.


چارەنڤیسێ وی گەنجێ پەكەكێ رەڤاندی نەدیارە – Sibehî سبەھی\nBergeh Kurdistan On 06/05/2020 / سیاسی\nچەكدارێن پارتیا كاركەرێن كوردستانێ (پەكەكە) گەنجەكێ كورد ژ دەڤەرا بەرواری ژێری رەڤاندەیە ئەڤە زێدەتر ژ سێ مەھانە مالباتا وی تشتەكی ژێ نزانە.\nل گۆر وان زانیاریێن ژ دەڤەرێ گەھەشتینە مالپەرا مە، چەكدارێن سەر ب پەكەكێ ڤە بەری زێدەتر ژ سێ ھەیڤانە گەجەك ب ناڤێ جوتیار محسن حسێن، ژدایكبوویێ سالا 1991) ژ گوندێ سیارێ سەر ب ناحیا چەمانكێ ل ده‌ڤه‌را ئامێدیێ رەڤاندیە ھەتا نھا بێ پێژنە.\nخەلكێ دەڤەرێ، مالبات و كەسوكارێن خورتێ ھاتیە رەڤاندن ل دژی ڤێ كریارا چەكدارێن پەكەكێ دەركەتن و ل پێشبەری ئاڤاھیا ناحیا چەمانكێ خوەپێشاندان كر و داخواز ژ بەرپرسێن ئیداری یێن حكومەتا ھەرێمێ كوردستانێ كر كو پەكەكێ نەچار بكن داکو چاره‌نڤیسا کورێ وان ئا‌شکه‌ره بکە و ئازاد بكە.\nد خوه‌پێشاندانێ دا داخویانیا ڕێخستنێن جڤاکا سڤیل و مه‌ده‌نی یێن ل ناڤچه‌یێ هاته خوه‌ندن و تێدا نه‌رازیبوونا خوه ل دژی رەڤاندنا گەنجان ژ ئالیێ چەكدارێن پەكەكێ ڤە ده‌ربرین و داخوازا ئازادکرنا وی گەنجێ خەلكێ گوندێ سیارێ، کرن.\nدەیكا وی جوانێ ژ ئالیێ چەكدارێن پەكەكێ ڤە ھاتیە رەڤاندن ژ مەدیایێ را گۆت: “کورێ من هیچ تاوانه‌ک نه‌کریه و پەکەکێ بێ ئەگەر ئەو ده‌ستگیر کریه و رەڤاندیە، ئه‌م داخوازێ ژێ دکین کورێ مه ئازاد بکن و ڤه‌گه‌ریتە ناڤ مه.”\nئەڤە نە جارا یەكێ یە چەكدارێن پەكەكێ گەنجێن دەڤەرێ درەڤینێن و بێ پێژن دكن. خەلكێ دەڤەرێ ژ بەر وان كریارێن چەكدارێن پەكەكێ گەلەك نەرازینە و ئەگەر حكومەتا ھەرێما كوردستانێ ڤێ پرسێ دگەل پەكەكێ چارەسەر نەكە و تخووبەكی ژ پەكەكێ را نەدانە، مرۆڤ دترسە كو خەلكێ دەڤەرێ ب خوە تۆلا خوە ژ چەكدارێن پەكەكێ ڤەكە و رەوش ئالۆزتر ببە.\nل باكورێ كوردستانێ ژی چەكدارێن پەكەكێ گەنجان درەڤینن و وندا دكن، ھەموو ھەفتیان ب دەھان دەیك و بابێن وان گەنجان ل بەر ئاڤاھیا پارتیا ھەدەپێ كۆم دبن و داخواز ئاشكراكرنا چارەنڤیسێ زارۆكێن خوە دكن.


ژووری بازرگانی‌و پیشه‌سازی هه‌ڵه‌بجه به‌فه‌رمی کاره‌کانی ده‌ستپێده‌کات\nله بینایی پارێزگای هه‌ڵه‌بجه، سه‌رپه‌رشتیار و دوو جێگری سه‌رپه‌رشتیار و ئه‌ندامانی ئه‌نجومه‌نی کارگێری ژووری بازرگانی‌و پیشه‌سازی هه‌ڵه‌بجه هه‌ڵبژێران.\nله مه‌راسیمێکی ئازاد و دیموکراسیانه‌دا به ئاماده‌بوونی دارا جه‌لیل خه‌یات، سه‌رۆکی ژووره بازرگانیه‌کانی هه‌رێمی کوردستان‌و سیروان محه‌مه‌د، جێگری سه‌رۆکی یه‌کێتی ژووره‌کان و سه‌رۆکی ژووری بازرگانی‌و پیشه‌سازی سلێمانی و نه‌وزاد غه‌فور جێگری سه‌رۆکی ژووری بازرگانی سلێمانی و حه‌مید عه‌بدوڵا و عابد ئه‌حمه‌د و که‌مال حه‌مه علی ژماره‌یه‌ک له ئه‌ندامانی ئه‌نجومه‌نی کارگێری ژووری بازرگانی‌و پیشه‌سازی سلێمانی و هه‌ڵه‌بجه هه‌ولێر ، شڤان عه‌بدولڕه‌حمان، ئه‌مینداری یه‌کێتی ژووره بازرگانیه‌کانی کوردستان و پارێزگاری هه‌ڵه‌بجه و که‌سایه‌تیه‌کانی ئه‌و شاره سه‌رۆک و جێگر و ئه‌ندامانی ئه‌نجومه‌نی کارگێری ژووری بازرگانی‌و پیشه‌سازی هه‌ڵه‌بجه هه‌ڵبژێران.\nئازاد تۆفیق، پارێزگاری هه‌ڵه‌بجه له‌سه‌ره‌تای کۆبونه‌وه‌که‌دا باسی هه‌وڵ و مانده‌بونه‌کای یه‌کێتی ژووره بازرگانیه‌کان و ژووری بازرگانی‌و پیشه‌سازی سلێمانی کرد که به‌رده‌وام له‌هه‌وڵدابون بۆ ده‌ستپێکردنی کاره‌کانی ژووری بازرگانی و پیشه‌سازی هه‌ڵه‌بجه.\nڕاشیگه‌یاند: ده‌ستپێکردنی کاری ژووری بازرگانی و پیشه‌سازی هه‌ڵه‌بجه ده‌بێته پێشخستنی کاری بازرگانی و پیشه‌سازی له‌پارێزگاکه به‌هه‌وڵی هه‌موو لایه‌ک کاره‌کانی به‌ره‌و پێش ده‌به‌ین و له‌گه‌ڵ ته‌واوی فه‌رمانگه‌کانی حکومه‌تدا کاره‌کانیان ڕای ده‌کرێت.\nئاماژه‌ی به‌وه‌شدا, کردنه‌وه‌ی ژووری بازرگانی‌و پیشه‌سازی هه‌ڵه‌بجه ده‌بێته هۆی ئاوه‌دانکردنه‌وه‌ی زیاتری شاره‌که‌مان و پێشخستن و گه‌شه‌پێدانی زیاتری که‌رتی پیشه‌سازی و کشتوکاڵ و ڕێکخستنی کار و چالاکی بازرگان و به‌هێزکردنی ژێرخانی ئابووری هه‌ڵه‌بجه.\nپاشان د.کتۆر دارا جه‌لیل خه‌یات سه‌رۆکی یه‌کێتی ژووره بازرگانیه‌کانی هه‌رێم ڕایگه‌یاند، دوای ئه‌وه‌ی ئه‌نجومه‌نی ئابوری هه‌رێمی کوردستان بڕیاریدا ژووری بازرگانی و پیشه‌سازی هه‌ڵه‌بجه بکه‌ێته‌وه ئێمه‌ش کارمان بۆکردوو توانیمان به سه‌رکه‌وتوانه کاری ژووره‌که بخه‌ینه سه‌رپێی خۆی و هه‌موو پشتیوانیه‌کایان بکه‌ین بۆ ڕایکردنی کاره‌کانیان.\nڕاشیگه‌یاند، ژووری بازرگانی و پیشه‌سازی هه‌ڵه‌بجه ڕۆڵی گرنگی ده‌بێت له کاری بازرگانی و پیشه‌سازیدا به‌و پێیه‌ی ناوچه‌که به‌چه‌ند خاڵێکه‌وه ده‌به‌سرێته‌وه به کۆماری ئیسلامی ئێرانه‌وه ده‌تواندرێت په‌یوه‌ندیه‌کی باش له‌گه‌ڵ بازرگانان درووستبکرێت.\nسیروان محه‌مه‌د، سه‌رۆکی ژووری بازرگانی و پیشه‌سازی سلێمانی ڕایگه‌یاند، پیرۆزبای ده‌ستبه‌کاربونی ژووری بازرگانی و پیشه‌سازی هه‌ڵه‌بجه ده‌که‌م هیوادارم ببێته ناوه‌ندێکی به‌هێزی بازرگانی له ناوچه‌که‌دا و په‌یوه‌ندیه بازرگانیه‌کانی له‌گه‌ڵ ته‌واوی وولاتانی دراوسێ و جیهان دهروستبکات.\nڕاشیگه‌یاند، داواکارم له‌حکومه‌تی هه‌رێمی کوردستان ته‌واوی ئه‌و به‌ڕێوه‌به‌رایه‌تیانه‌ی په‌یوه‌ستن به‌کاری ژووری بازرگانی له هه‌ڵه‌بجه بکاته‌وه و کاره‌کانی به‌ته‌واوی کۆتای بێت و هیچ گرفتێک له کاری بازرگانی له‌م شاره‌دا نه‌مێنێت.\nپێشه‌وا ئه‌حمه‌د مه‌حموود، سه‌رپه‌رشتیاری ژووری بازرگانی و پیشه‌سازی هه‌ڵه‌بجه ڕایگه‌یاند، سوپاس و ده‌ستخۆشیمان بۆ سه‌رۆکایه‌تی ئه‌نجومه‌نی وه‌زیران و یه‌کێتی ژووره بازرگانی و پیشه‌سازیه‌کانی کوردستان هه‌یه که به‌رده‌وام هاوکارمانبوون له پێشخستن و ده‌ستپێکردنی کاری ژووره‌که‌مان.\nڕشیگه‌یاند، کردنه‌وه‌ی ژووری بازرگانی‌و پیشه‌سازی هه‌ڵه‌بجه ده‌بيته‌هۆی ئه‌وه‌ی بتوانین ڕاسته‌وخۆ نوێنه‌رایتی بازرگانان و خاوه‌نکارانی هه‌ڵه‌بجه بکه‌ین و هیواخوازین بتوانین گه‌شه‌سه‌ندنێکی ئابوری گه‌وره له سنوره‌که بێته‌دی و هه‌وڵ کاره‌کانمان ده‌خه‌ینه کار بۆ سه‌رخستنی کاری ژووره‌که‌مان.\nژووری بازرگانی و پیشه‌سازی هه‌ڵه‌بجه ده‌ست به‌کارده‌کات و رێکخستنی کاروباری بازرگانی و پیشه‌سازی شاره‌که له ئه‌ستۆ ده‌گرێت، یه‌کێتی ژووره بازرگانییه‌کانی کوردستانیش وێرای پیرۆبایی، به‌ڵێنیان دا به‌ته‌واوی پشتیوانی کاره‌کانی ژووری بازرگانی هه‌ڵه‌بجه بکه‌ن.


محمد بن احمد بن ڕوشدی ئەندەلوسی ناسراو بە ئیبنو ڕوشد یەکێکە لە زانایانی سەردەمی زێڕینی ئیسلام و زانایانی موسوڵمان. لە ١٤ی ئەیپریلی سالی ١١٢٦ز لە کوردۆبای ئیسپانیا لەدایکبووە و لە ١٠ دیسەمبەری ساڵی ١١٩٨ز لە وڵاتی مەغریب کۆچیدوایی کردووە، زانایەکی ...\nئەلیاس کوڕی جامی ھەولێری زانای مەزھەبی شافعی و شاعیر و ڕاڤەکار. لە کوتتابەکانی ھەولێر خوێندوویەتی دواتر، لە ساڵی ١١٧٦ز، دەچێتە بەغدا و لە وانەکانی فیقھی مەزھەبی شافعی و حەدیس و میژوو وەردەگرێت. دەمانێک لە بەغدا دەمێنیتەوەو دواتر دەگەڕێتەوە ھەولێر ...\nئەسەدەددین شێرکۆ کوڕی شادی کوڕی مەڕوان کوڕی یەعقوب د,ونیی، سەرکردەیەکی کوردی نەژادە، لە شارۆچکەی دوین لە ئەرمەنستان لە دایک بووە لە ساڵی ٥٠٠ی کۆچی، شێرکۆ لە کوردیدا بە مانای شێری شاخ دێت، لەگەڵ نەجمەددین ئەییووبی برای کە باوکی سەلاحەددین بوو بە ی ...\nکامیل فەرمانڕەوایەکی کورد بوو. مەلیک کامیل چوارەمین سوڵتانی ئەیووبیی میسر بوو. لە دەورانی سوڵتانێتیدا، شەڕە خاچییەکانی پێنجەمی شکاند. لای ئەورووپییەکان به مەلەدین ناسرابوو، که ئێستاش له دونیای ڕۆژاوادا وای پێ دەڵێن. له ئاکامی شەڕی شەشەمدا، ئوورشە ...\nشێخ موسلێحەددین سەعدیی شیرازی ناسراو بە سەعدی ، شاعیری ناسراوی فارس، ناوی کامڵی شێخ موسلیحەددین سەعدیی شیرازییە. سەعدی لەو کەسانەیە کە لە ھۆنراوە و پەخشانی فارسیدا دەستی بەرزی ھەبووە.\nشەمسی تەورێزی ناوی تەواوی شەمسەددین محمد کوڕی ملک دادی تەورێزی لەدایکبووی وەفاتی ، شەمس عارف و شاعیر و سۆفییەکی - سونی گەورەی موسڵمانە، بەئەسڵ بەخەڵکی تەبرێز دادەنرێت. ھەندێک کەس شەمس بە مامۆستای ڕۆحی مەولانای ڕۆمی دادەنێن بەڵام خۆی ئەوە ڕەتدەکات ...\nئەبولحەسەن شازلی ناوی تەواوی ە. لەدایکبووی ساڵی ٥٧١ی ھیجرییە. یەکێک بووە لە قوتابیەکانی سۆفیگەری ئیسلام و ددامەزرێنەری تەریقەتی سۆفیگەرییە کە ناسراوە بە شازلییە. بنەجەکەی دەگەڕێتەوە سەر حەسەنی کوڕی ئیمام عەلی. زانستەکانی ئایینی خوێندووە و تێیدا ش ...\nزیائەددین ئەبو موحەممەد عەبدیللا بن ئەحمەد مالەقی ناسراو بە ئیبن بەیتار ، ، زانایەکی ڕووەکناسی و دەرمانسازیی موسڵمانە، بە یەکێک لە زانا گەورەکانی سەدەکانی ناوەڕاست ھەژماردەکرێت، و زانای سەردەمەکەی لە زانستی ڕووەکناسی و زانستی دەرمان. لە مەلەگای ئ ...\nجەلالەددین محەممەد بەلخی ھەروەھا ناسراو بە جەلالەددین محەممەد ڕۆمی ، مەولانا یان مۆلانا ، مەولەوی یان مۆلەڤی ھەروەھا لە تورکیا بە مەڤلانا ناسراوە و بەگشتی لە جیھانی ئینگلیزیدا بە ڕۆمی ناودەبرێت شاعیر، فەقێ، ئاییناس و عارفێکی فارس بوو لە سەدەی ١٣د ...\nهۆلاکۆ خان سەرکردەی مەنغۆلیا ئەو کەسە بوو کە توانی زۆربەی وڵاتانی باشووری ڕۆژئاوای ئاسیا داگیر بکات. دوای ئەوەی بە ملیۆنانی لێ کوشتن، سوپاکەی بە شێوەیەکی زۆر بڵاو بووەوە لە بەشی باشووری ڕۆژئاوای ئیمپڕاتۆریەتی مەغۆل، کە بووە هۆی دروست کردنی ڕەچەڵە ...\nچۆنیەتی پێکەوە گرێدانی مەسیحییەت و فەلسەفە لای توماس ئەکویناس. تێگەیشتنی وی لە توانای سروشتیانەی ناسین لای مرۆڤ. ١ـ لە سەدەکانی یازدە و دوازدەی زاییندا بەرھەمەکانی ئەرەستو لە ئەوروپای رۆژئاوادا ناسران. لە راستیدا لای بیرمەندان ئەوەندەی لێک گریدا ...\nئیمامی نەوەوی باوکی زەکەریا یەحیا کوڕی شەرەفی نەوەویە ٦٣١ کۆچی - ١٢٣٣ / ٦٧٦ کۆچی - ١٢٧٧ بەناوبانگە بەناوی نەوەوی ئەو نوێکار و فەقیھێک و زمانەوانێکی موسڵمانی سوننەیە، بەناوبەنگ بووە بە کتێبەکانی و بەرھەمە جۆراوجۆرەکانی لە بواری فیقھی ئیسلامی و فەر ...\nشێخ سەفیەدین ئەردەبیلی کەسایەتییەکی کوردی بەناوبانگی سۆفی بووە کە دەبێتە باپیری شاکانی حکوومەتی سەفەوی. ھاوکاری یان شاگردی شێخ زاھید گەیلانی بوو کە دامەزرێنەری تەریقەتی زاھیدی بووە. شێخ سەفیەدین جگە لەوەی زانایەکی ئاینی بوو، شێعریشی دەنووسی کە شی ...\nمارکۆ پۆلۆ جیھانگەڕ و شوێندۆزەرەیەکی جیھانییە لە ساڵی ١٢٥٤ ز. لە ئیتالیا، شاری ڤینیسیا لەدایک بووە، کتێبێکی بەناوبانگی ھەیە بەنێوی "گەشتەکانی مارکۆ پۆلۆ" کە باس لە گەشتەکانی ناوبراو دەکات بۆ ناو کیشوەری ئەورووپا و ئاسیای ناوەڕاست. مارکۆ پۆلۆ لە ب ...\nعوسمان کوڕی ئۆرتۆغرۆڵ کوڕی سولەیمان شا یان سوڵتان عوسمانی یەکەم ، دامەزرێنەر ویەکەم سوڵتانی دەوڵەتی عوسمانی، ساڵی لە دایک بوونی ھاوکاتە لەگەڵ ئەو ساڵەی مەغۆل بە سەرکردایەتی ھۆلاکۆ بەغدایان گرت و خەلافەتی عەباسیان ڕوخاند. حوکمی گرتە دەست ساڵی ٦٨٧ک ...\nئیبن تەیمییە ناوی تەواوی تەقیەددین ئەبو عەباس ئەحمەد کوڕی عەبدولسەلام کوڕی عەبدوڵڵا کوڕی تەیمییەی حەڕانی زانا و ئاییناس و ژیربێژێکی ئیسلام بوو، لەدایکبووی شاری حەڕڕان بوو، کە ئه‌که‌ویته وڵاتی تورکیا و نزیکە لە سنووری سووریا.\nدورانتێ دێگلی ئالیگیێری فلۆڕانس ، ناسراو بە دانتێ ، شاعیری بەناوبانگی سەردەمی ناوێنی ئیتاڵی بوو. گرینگترین بەرھەمی ژیانی بە ناوی کۆمێدیای خودایی بە گەورەترین بەرھەمی ئەدەبی لە زمانی ئیتاڵی و شاکاری ئەدەبی جیھانی دەزانن. لە ئیتاڵیدا ئەو بە ناو "شا ...\nسێر ویلیام واڵاس سوارچاک و خاوەن ئەرزی سکۆتلەندی بوو کە بووە یەکێک لە سەرکردە سەرەکییەکان لە ماوەی جەنگەکانی سکۆتلەندیەکان بۆ سەربەخۆیی. لەگەڵ ئەندرۆ مۆرای توانی ئینگلیزەکان بشکێنێ لە شەڕی پردی سترلینگ لە ساڵی ١٢٩٧، وە وەک پارێزەری سکۆتلەند خزمەت ...\nئۆرھان غازی ، دووەم سوڵتانی عوسمانی جێگەی باوکی گرتەوە لە سالی ٦٢٧ک/١٣٢٤ز لە تەمەنی ٣٦ساڵیدا، خاون ڕێکخستنێکی باش بوو و چەندین ناوچەی فەتح کرد و لە گرنگترین کارەکانی دامەزراندی سوپای ئینکیشارییە بوو، و لە سەردەمی ئەمدا پایتەختی گؤری لە ئاسکی شەھی ...\nگالێن یان جالینوس کە زۆرجار بە گالێنی پرێگامۆنی ناوی لێ دەبرێت، فەیلەسووف و پزیشکی بەناوبانگی یۆنانییە. ڕوانگەیکانی ئەو زیاتر لە هەزار ساڵ هەر ڕوانگەی زاڵ بەسەر بواری پزیشکی لە ئەوروپا بوو. خەڵکی "پرێگامۆن"ی یۆنان یان هەمان "برگامای ئێستای تورکیا ...\nئیبن بەتووتە ناسراو بە شەمسەددین ، زانا و گەشتکارێکی مەغربی بوو کە بە زۆری گەشتەکانی و سەفەرکانی ناسرابوو کە پێی دەوترا "رحلة". بۆ ماوەی ٢٩ ساڵ سەردانی زۆربەی جیھانی ئیسلامی کردووە، وەک باکووری ئەفریقا، نیوەدوورگەی ئەفریقا، خۆرئاوای ئەفریقا، باشو ...\nسوڵتان وەلەد ناوی تەواوی محمد سوڵتان بەھائەددینی کوری جەلالەددین محمدی کوری "سوڵتان ولعولەما" بەھائەددین محمدە، نازناوەکەشی سوڵتان وەلەدە. باوکی بە ناوی پاپیرەی کردۆتەوە. لە ٢٤/ ٤ /١٢٢٦ لە قۆنیا لەدایک بووە، و لە ١١/ ١١ /١٣١٢ لە تەمەنی ٧٩ ساڵیدا ...\nسوڵتان مورادی یەکەم کوڕی سوڵتان ئۆرھان و دایکی شازادەی بیزەنتی ھێلێنە کە بە نەژاد یۆنانی بوو، دەسەڵاتی گرتە دەست دوای مردنی باوکی ئۆرھانی کوڕی عوسمان و لە تەمەنی ٣٦ ساڵیدا بوو ئەو کاتە ساڵی ١٣٥٩ز، و ٣١ ساڵ حوکمی کرد. شاری ئەدەرنەی گرت ساڵی ١٣٢٦ و ...\nشا نیعمەتوڵڵای وەلی\nشا نیعمەتوڵڵا وەلی لە کەسایەتییە ئایینییەکانی سەدەی ھەشت و نۆی کۆچییە. مەلا عەبدولکەریم مودەریس لە کتێبی بنەماڵەی زانیاراندا ئەم کەسایەتییەی بە کورد و لە نەتەوەی شێخ زەکەریا داناوە.\nجیۆنگ دۆ جیۆن\nجیۆنگ دۆ جیۆن یان جۆنگ دۆ جۆن ، لە ١٣٤٢ی زاینی لەدایکبووە و لە ٦ی تشرینی یەکەمی ١٣٩٨ی زاینی کۆچی دوای کرد. وە هەروەها دەناسرێت بە ناوە پێنووسییەکەی سامبۆنگ. ئەو سیاسییە بوو کە ڕۆڵێکی گرنگی گێڕا لە هەڵوەشاندنەوەی شانشینی گۆریۆ و دروست کردنی شانشین ...\nجێفری چوسەر لەدایکبووی ساڵی ١٣٤٣ زایینی، نووسەر، سترانبێژ، فەیلەسووف و سیاسەتوانی وڵاتی بریتانیا بوو. لەکاتێکدا تۆماری تایبەت بە ژیانی ھاوسەردەمانی لەوانە ولیام لانگلاند و پییڕل پەوت بە شێوەیەکی کرداری بوونی نییە، بەھۆی ئەوەی کە چۆوسە کارگوزارێکی ...\nئەبوو حەییان ئەندەلوسی\nمحەممەد بن یووسوف بن عەلی بن یووسوف بن حەییان ناسناویشی ئەسیرەددین بووە کونیەکەشی ئەبوو حەییان بووە، ھەر بەمەش زیاتر بەناوبانگ بووە. یەکێکە لە پێشەوایانی زمانی عەرەبی و زانستی نەحو، زانایان بە نەحویی سەردەمی خۆی ناوی دەبەن، ھەروەھا فیقھ و تەفسیر ...\nبایەزیدی یەکەم ، ساڵی ١٣٤٥ ھاتۆتە دنیاوە و ساڵی ١٤٠٣ کۆچی دوایی کردووە، و چوارەم سوڵتانی عوسمانی بوو حوکمی کردووە لە نێوان ساڵانی ١٣٨٩ و ١٤٠٢، و عەرشی گرتە دەست دوای کوژرانی باوکی موڕادی یەکەم، و خێرا دەستی گرت بەسەر یەعقوبی برایدا تاکو ڕێگەی لێب ...\nئیمپراتۆر یۆنگڵ ، کە لە چین بە ناسراوە، بە ٣یەمین ئیمپراتۆری شانشینی مینگ دادەنرێت لە مێژووی چیندا. ژوو دی لە ساڵی ١٤٠٢ تا ١٤٢٤ ئیمپراتۆری چین بووە. ژوو دی ناسراوە بەوەی پایتەختی چینی گواستەوە و پێکەنی کرد بە پایتەخت و ی بنیات نا و چینگ خای نارد ...\nفیلیپۆ بروونێلێسکی داھێنەر و نژیارڤان و پەیکەرەتاشی بەناوبانگی سەردەمی ڕینێسانسە لە ئیتالیا. بروونێلێسکی لە بواری نژیارڤانیدا بە کەڵک وەرگرتن لە شێوازی بیناسازی رۆمای کەڤنار دەستی دایە داھێنانی نوێ لەم بوارەدا. بروونێلێسکی یەکەم کەسە کە توانی پێر ...\nسوڵتان محەمەدی یەکەم یان محەممەد چەلەبی ، پینجەم سوڵتانی عوسمانییەکانە، و بە نازناوی چەلەبی ناسراوە. پایتەختی دەوڵەتی عوسمانی گواستەوە لە بۆرسەوە بۆ ئەدەرنە. و ھەندێک بە دووەم دامەزرێنەری دەوڵەتی عوسمانی دادەنێن، و سەرگەرم بوو بە کێشە ناوخۆییەکان ...\nموڕادی دووەم ، شەشەم سوڵتانی عوسمانییەکانە، لە نێوان ساڵانی ١٤٠٢ و ١٤٥١ دا ژیاوە، زۆر حەزی بە شیعر کردووە و دایناوە و شارەزایی ھەبووە تێیدا و یەکەم سوڵتانی عوسمانییە کە گرنگی بە خەتی عەرەبی داوە و فێربووە، و ناسرابوو بە خواپەرستی و خۆشەویستی بۆ ت ...\nبالیلۆجی کۆنستانتینی یانزەھەم ، دوائیمپراتۆریەتیی بیزەنتی بووە، لە ساڵی ١٤٠٥ لەشاری قوستەنتینە لەدایک بووە، دووجار ھاوسەرگیری کردووە جارێکیان لە ساڵی ١٤٢٨ و ئوی تریشیان لە ساڵی ١٤٢٩، بەڵام ھیچ نەوەیەکی نەخستۆتەوە. دوای ئەوەی ئیمبڕاتۆڕ یۆحەننای ھە ...\nجامی ناوی تەواوی نورەددین عەبدولڕەحمان جامی زانا و نووسەر و مێژوونووسێکی فارس بوو و بە گەورەترین شاعیری فارسی سەدەی ١٥ ناسراوە.\nمەلای باتەیی ناوە ڕاستییەکەی مەلا حوسێنی باتە یە. ئەو شاعیر و نووسەری کلاسیکی کوردی سەدەی حەڤدە و ھەژدەیە. ناوی بە ئەحمەدیش تۆمار کراوە. باتەیی لەدایکبووی گوندی باتەیە سەر بە پارێزگای هەکاری. باتەیی غەزەل و قەسیدە و مەسنەوی لێ بە جێ ماوە. غەزەلەک ...\nعەلی حەریری ناوی ئەحمەدی کوڕی عەلی حەریرییە و بە ناوی باوکییەوە ناسراوە. زۆربەی سەرچاوە مێژوویییەکان دەڵێن عەلی حەریری بەرامبەر بە ژیاوە، باشترین بەڵگەش ئەوەیە کە عەلی حەریری لە پێش ئەحمەدی خانی ژیاوە چونکە ئەحمەدی خانی لە مەم و زیندا عەلی حەریری ...\nسوڵتان محەمەد فاتیح ، لە ئەورووپا ناسراوە لە سەردەمی ڕاپەڕیندا بە Mahomet II یان بەو شێوەیەی کە ئەوروپی ناوی پێغەمبەری ئیسلام ئەخوێننەوە، حەوتەم سوڵتان دەوڵەتی عوسمانیە، لەگەڵ فاتیحدا بە باوکی فەتحەکان وباوکی چاکەکان ناوبراوە، ولە دوای فەتحی قوست ...\nئامێریگۆ وێسپوچی گەڕۆک و دۆزەرەوەیەکی ئیتالیا بووە، لە ٩ مارسی ساڵی ١٤٥٤ لە فلۆرەنسا لەدایک بووە، گەشتێکی زۆری بەناو جیھاندا کردووە، یەکەم کەس بووە کە بیری لەوە کردۆتەوە کە کەنارەکانی باشووری ئەمریکا کیشوەرێکی نوێیە بەپێچەوانەی ھەمووانەوە بە کریس ...\nنیکۆلۆ مەکیاڤێلی نووسەر، سیاسی و فەیلەسووفی ئیتالیایی بوو. مەکیاڤێلی لە ناسراوترین فەیلەسووفانی سیاسیە و بە شوێنکەوتوانی بیر و بڕواکانی ئەو مەکیاڤێلیست دەوترێ. ناسراوترین نووسراوەی مەکیاڤێلی دوو کتێبە لە بارەی سیاسەتەوە بە ناوی میر و دەمەتەقێ. بێ ...\nنیکۆڵاس کۆپەرنیکۆس ، ، زانایەکی بواری بیرکاری و ئەستێرەناسیی سەردەمی ڕێنیسانسە. مۆدێلێکی دەربارەی گەردوون پێشکەش کرد لەسەر بنەمای ئەوەی کە خۆر نەوەک زەوی دەکەوێتە سەنتەری گەردوون، کە ئەمەش پێدەچێ لە ئەنجامی ھەوڵی خۆی بووبێ نەوەک دووبارەکردنەوەی ھ ...\nمیکێلانجێلۆ دی لۆدۆڤیکۆ بۆنارۆتی سیمۆنی وێنەکێش، پەیکەرەساز، تەلارساز، شاعیر و ئەندازیاری ئیتالیایی لە سەردەمی ڕێنێسانس بوو. ئەو ھاوچەرخی لێوناردۆ دا ڤینچی بوو و لەگەڵ ئەو کەسایەتییە ناودارە ھێندێ کێشەیان ھەبوو پێکەوە. دانەبەدانەی بەرھەمەکانی میک ...\nلیزا دێل ژوکۆندۆ\nلیزا دێل ژوکۆندۆ ژنەبەگزادەیەکی ئیتاڵی و ئەندامی خێزانی غیرادینی بوو لە فلۆرێنس و توسکانی. ناوی ئەو لە تابلۆی مۆنالیزا بەکارھاتووە، پۆرترەیتەکەی بەسەرپەرشتی ھاوسەرەکەی و وێنەکەش لەلایەن لیۆناردۆ دا ڤینچی لەسەردەمی ڕێنیسانسی ئیتاڵی کێشراوە. لیزا ل ...\nپیر سوڵتان ئابدال\nپیر سوڵتان ئابدال یان پیر حەیدەر شاعیر و مۆسیقاژەنی کوردی عەلەوییە هەندێک سەرچاوەش وای دادەنێن تورکە لەبەرئەوەی هۆنراوەکانی بە زمانی تورکی دەنووسران، ئابدال دژی سوڵتانەکانی دەوڵەتی عوسمانی کە زۆرجار لەبەر ئەمە دووچاری کێشەهاتووە.\nداڕێژە:هه‌وراز ڕه‌فیق ڕافایێل بەئیتاڵی: Raffaello Sanzio da Urbino ٦ی نیسانی یان ٢٨ی ئازاری ١٤٨٣ - ٦ی نیسان ١٥٢٠ لەوێنەکێشێکی ناوداری ئیتاڵییە و یەکێکیشە لەو ھونەرمەندانەی سەردەمی بزووتنەوەی ڕینێسانس بوو، ناوبراو لەساڵی ١٥٢٠ لەشاری ڕۆما پایتەختی ...\nمارتن لووتر پیاوێکی ئایینی ئەڵمان بوو، کە بە مامۆستای چاکسازان و نوێکاریکردن دادەنرێت لە ئاینی مەسیحیدا. لە یاسا خوێندویەتی دواتر لە ژیانی زانستی دورکەوتۆتەوە و بویتە ڕەبەن لە دێرێک لە ساڵی جەختی لە سەر ئەوە دەکردەوە کە ڕزگاربوون بە ھۆی باوەڕەوەی ...\nنۆسترادامۆس ، لە ١٤ ی کانوونی یەکەمی ١٥٠٣ ی زاینیی لەدایکبووە، نۆسترادامۆس، ناوی لاتینی پزیشک و ئەستێرەناسی فەرەنسییە. ھەستاوە بە دانانی پەڕتووکێک بەناوی پێشنبینییەکان/ Les Propheties، کە گرنگترین رووداوەکان لەخۆ دەگرێت کە روودەدەن لەسەردەمی ئەوە ...\nسەلیمی دووەم کوڕی سوڵتان سولەیمان قانونی ساڵی ١٥٢٤–١٥٧٤ز، خەلیفەی عوسمانی یانزەیەم بووە، دایکی خەرم سوڵتان یان ڕۆکسەلانی ڕووسی کە ڕووسییەکی موسڵمان بوو کە ھەستا بە چەندین فرت و فێڵ بۆ کۆتایی ھێنان بە کوڕە گەورەترەکانی تری سولەیمان قانوونی تاکو ڕێ ...\nفیلیپی دووەمی ئیسپانیا\nفیلیپی دووھەم یەکێ لە پاشایانی بەناوبانگی مێژووی ئیسپانیایە. لە سەردەمی ئەودا پورتوگالیش بوو بە ژێردەسەی ئیسپانیا و خاکی ئیسپانیا زۆر بەربڵاو بوو.\nArmstrong، Elizabeth 1986. Robert Estienne, Royal Printer: An Historical Study of the Elder Stephanus وەشانی Revised. The Sutton Courtenay Press. ISBN 978-0900721236. Busby، Keith, دەستکاریکەر 1993. Les Manuscrits de Chrétien de Troyes. Amsterdam ...\nئیڤانی چوارەم ناسراوە بە ئیڤانی ترسناک ، شای مۆسکۆ و قەیسەری ھەموو ڕوسیا بووە، لە ساڵی ١٥٣٣ لەتەمەنی ٣ ساڵیدا کراوە بە شای مۆسکۆ، لەساڵی ١٥٤٧ لەتەمەنی ١٦ ساڵیدا کراوە بە قەیسەری ڕووسیا، لەبەر ئەوەی تەمەنی منداڵبووە چەند ڕاوێژکارێکی توانا و شارەزا ...\nخان ئەحمەد خانی گێڵانی\nجەیمزی یەکەمی ئینگلتەرا\nفیلیپی سێیەمی ئیسپانیا\nئارماند دی ڕیشیلۆ\nجان لۆرێنزۆ بێرنینی\nچارلزی یەکەمی ئینگلتەرا\nمحەممەد کوڕی عەبدولوەھاب\nلویی پانزدەیەمی فەڕەنسا\nژۆزێ دێ سان مارتین\nیوھان لۆدفیگ بێرکھارت\nگیۆرگ زیمۆن ئۆم\nمەلا مەحموودی بایەزیدی\nھانس کریستیان ئەندەرسن\nئێدگار ئالن پۆ\nموحەممەد عەلی پاشا بەقلی\nجێنی ڤۆن وێستفالین


سه‌رۆكى يه‌كێتى زانايان: زانايانى كورد به درێژايى مێژوو خزمه‌تێكى جوان و ڕه‌سه‌نيان پێشكه‌شكردووه\nبه‌رواری دابه‌زاندن: 21/02/2018 : 13:56:33\nڕۆژى چوارشه‌ممه 21/2/2018 لە سه‌نته‌رى ڕۆشنبيرى زانكۆى سه‌ڵاحه‌ددين، له هه‌ولێرى پايته‌خت؛ ڕۆژى يه‌كه‌مى كۆنفڕانسى هاوبه‌شى زانكۆى سه‌ڵاحه‌ددين/هه‌ولێر و سه‌نته‌رى زه‌هاوى بۆ لێكۆڵينه‌وه‌ى فيكرى؛ له ژێر ناونيشانى (ده‌ق و كه‌له‌پوور؛ خوێندنه‌وه‌و پێداچوونه‌وه)، به‌ڕێوه‌چوو.\nئه‌مه‌و له‌ميانه‌ى به‌رنامه‌و كارى ڕۆژى يه‌كه‌مى كۆنفڕانسى ناوبراو؛ وته‌يه‌ك له‌لایه‌ن به‌ڕیز دكتۆر عبدالله گرتكى سه‌رۆكى یه‌كێتى زانایان وته‌یه‌ك پێشكه‌شكرا و تیایدا وێڕاى ده‌ستخۆشى له كۆلێژى زانسته‌ئيسلاميه‌كانى زانكۆى سه‌ڵاحه‌ددين/ هه‌ولێر و سه‌نته‌رى زه‌هاوى بۆ سازكردنى كۆنفڕانس؛ تيشكى خسته سه‌ر ناونيشانى كۆنفڕانسه‌كه‌و به پێويستێيكى ئه‌م قۆناغه‌ى پێناسه‌كرد.\nله به‌شێكى ديكه‌ى وته‌كانيدا، به‌ڕێزيان باسى له ڕۆڵى زانايانى كورد كرد و جه‌ختى له‌وه كرده‌وه، كه؛ به درێژايى مێژوو، زانايانى كورد؛ خزمه‌تێكى جوان و ڕه‌سه‌نيان پێشكه‌شكردووه. هه‌روه‌ها سه‌رۆكى يه‌كێتى زانايان گوتيشى: خوێندنه‌وه و پێداچوونه‌وه‌ى ده‌ق؛ زه‌روره‌تى مه‌قاصيدى شه‌رعيه.\nشایه‌نى باسه: وا بڕياره كاره‌كانى كۆنفڕانسى ناوبراو دوو ڕۆژ بخايه‌نێت و چه‌ندين پانێڵ له خۆبگرێت و ڕاسپارده‌ش له كۆتاييدا پێشكه‌شبكرێت.\nژماره‌ی سه‌ردان : 5023811


23 June 2021 15:14\nپەیامی کورد ... سەرۆك بارزانی پێشوازی لە باڵیۆزی بەریتانیا لە عێراق دەكات\nئەمڕۆ چوارشەممە ٢٣ـی حوزەیرانی ٢٠٢١ لە سەلاحەددین سەرۆك مەسعوود بارزانی پێشوازی لە ستیڤێن هیكی باڵیۆزی بەریتانیا لە عێراق كرد.\nلە دیدارەكەدا كە جێمس سۆرنتۆن كونسووڵی بەریتانیا لە هەولێریش ئامادەی بوو، بیروڕا لەبارەی پڕۆسەی سیاسیی و هەڵبژاردنەكان و قۆناغی داهاتووی عێراق و هەروەها هاوكێشە سیاسییەكانی هەرێمی كوردستان و پەیوەندییەكانی هەرێم و بەغدا ئاڵوگۆڕ كرا و تیشكیش خرایە سەر ئەو تەحەددیاتە ئەمنی و سیاسیانەی كە لەبەردەم هەرێمی كوردستان عێراقدا هەن.\nلە بەشێكی تری ئەو كۆبوونەوەیەدا كاریگەری سیاسەتی نێودەوڵەتی و هەرێمایەتی لەسەر ئایندەی عێراق و ڕێگەكان بۆ بەدیهێنانی سەقامگیری لە عێراق تاوتوێ كرا. هەر لەو دانیشتنەدا هەنگاونان بۆ پێكهێنانی ناوەندی هەماهەنگی سەربازی نێوان هێزی پێشمەرگەی كوردستان و هێزەكانی عێراقی خرایە بەر باس و هەروەها چاكسازی لە وەزارەتی پێشمەرگە و یەكخستنی هێزی پێشمەرگەی كوردستان لە چوارچێوەی وەزارەتی پێشمەرگە بە گرینگ وەسف كرا.\nپەیوەندییەكانی نێوان هەرێمی كوردستان و بریتانیا و كاركردن بۆ پێشخستنی ئەو پەیوەندییانە تەوەرێكی تری ئەو دیدارە بوو.\nجێگەی ئاماژەپێكردنە كە ستیڤێن هیكی باڵیۆزی بەریتانیا لە عێراق و جێمس سۆرنتۆن كونسوڵی بریتانیا لە هەولێر كۆتایی بە ئەركەكانیان لە عێراق و هەرێمی كوردستان هاتووە و بە مەبەستی ماڵئاوایی كردن سەردانی سەرۆك بارزانیان كردبوو و سەرۆك بارزانیش وێڕای سوپاسگوزاری، هیوای سەركەوتنی بۆ خواستن لە ئەرك و كاری تازەیاندا.


له ئاکامی ته‌قینه‌وه‌یه‌ک له به‌رده‌م مه‌زارێـکی سـۆفیـیه‌کان له پاکسـتان 5 که‌س ده‌کوژرێن\nکارمه‌ندانی فریاکه‌وتن ته‌رمی قوربانیـیه‌کان له شوێنی ته‌قینه‌وه‌که‌ی به‌رده‌م مه‌زاری سۆفیـیه‌کان له شـاری پاک پاتانی هه‌رێمی پۆنجاب هه‌ڵده‌گرنه‌وه، دووشه‌ممه 25 ی ده‌ی 2010\nکاربه‌ده‌ستانی پاکستانی ده‌ڵێن له ئاکامی ته‌قینه‌وه‌ی بۆمبێك له مه‌زارگه‌یه‌کی موسوڵمانه سۆفیه‌کان له خۆرهه‌ڵاتی وڵاته‌که به‌لایه‌نی که‌مه‌وه 5 که‌س گیانیان له‌ده‌سـتدا و 13 که‌سی دیکه برینداربوون.\nده‌سه‌ڵاتداران گوتوویانه دوو پیاو بۆمبیان له‌سه‌ر مۆتۆسیکلێک چاندبوو و له به‌رده‌م ده‌روازه‌ی مه‌زارگه‌ی شاری پاک پاتان له هه‌رێمی پۆنجاب به‌جێیان هێشتبوو. به‌رپرسان ده‌ڵێن ته‌قینه‌وه‌که له به‌ره‌به‌یانی ئه‌مڕۆ ڕوویدا و زیانی به چه‌نده‌ها کۆگا و دوکان گه‌یاندبوو بێ ئه‌وه‌ی زیان به مه‌زارگه‌که بگه‌یه‌نیت.\nهه‌رچه‌ندێکه تاکو ئێستا که‌سێک به‌رپرسیارێتی له ئه‌نجامدانی ئه‌م ته‌قینه‌وه‌یه له ئه‌ستۆ نه‌گرتووه.\nجێی باسه سۆفیـیه‌کان زۆر جار بوونه‌ته ئامانجی هێرشی خوێناوی پاکسـتان. هه‌ر له سه‌ره‌تای ئه‌م مانگه‌ش ته‌قینه‌وه‌یه‌کی خۆکوژی له مه‌زارگه‌یه‌کی سۆفیـیه‌کان له شـاری که‌راچی له خۆرهه‌ڵاتی پاکسـتان 8 که‌سی تێدا کوژران.\nکۆمه‌ڵه‌ی میلیتانه ئیسلامیـیه‌کان ڕه‌تی هه‌ندێ له سرووته ئاینیـیه‌کانی سۆفیـیه‌کان ده‌که‌نه‌وه و به نائیسلامی ناوی ده‌بن.


ئاگاداری / جاردانی زیادکردنی ئاشکرا| ئاگاداری / بۆ گشت کۆمپانیاکانی ئامێری پزیشکی| ئاگاداری / بۆ گشت کۆمپانیاکانی ئامێری پزیشکی| ئاگاداری / بۆ گشت کۆمپانیاکانی ئامێری پزیشکی| ئاگاداری / بۆ گشت کۆمپانیاکانی دابینکردنی ئامێری پزیشکی| ئاگاداری / بۆ گشت کۆمپانیاکانی دابینکردنی ئامێری پزیشکی| ئاگاداری /بۆ گشت کۆمپانیاکانی ئامێری پزیشکی| ئاگاداری / بۆ گشت کۆمپانیاکانی ئامێری پزیشکی بە ژمارە کتابەکانی : (٢٠٣١ + ٢٠٣٢ + ٢٠٣٨)| ئاگاداری / بۆ گشت کۆمپانیاکانی ئامێری پزیشکی بە ژمارە کتابەکانی : (٢٠٣٣ + ٢٠٣٤ + ٢٠٣٥)| ئاگاداری / بۆ گشت کۆمپانیاکانی دابینکردنی ئامێری پزیشکی|\nگشت هه‌واڵه‌کان و ئاگاداریه‌کان له په‌یجی به‌رێوه‌به‌رایه‌تیه‌که‌مان له فه‌یسبووک بڵاو ده‌کرێته‌وه\nگشت ئاگاداریه‌کان له په‌یجی سه‌ره‌کیه‌که له ماڵپه‌ره‌که بڵاوده‌کرێته‌وه بۆ ئاگاداریه کۆنه‌کان سه‌ردانی ئه‌رشیف بکه\nبۆ ئه‌و پزیشکانه‌ی که نیشته‌جێ ی خولاو بۆ پزیشکی پله‌به‌ند دابه‌ش کردنیان ده‌که‌ین\nتایبه‌ت به‌و پزیشکانه‌ی که له خولی تیشک و سۆنار وه‌رگیراون بۆ ساڵی 2012\nدانانی خشته‌ی پزیشکانی نه‌شته‌رگه‌ری گشتی له ن .فریاکه‌وتن و ئیمرجنسی\nلیژنه‌ی ڕاوێژکاری دانیشتنی خۆی ئه‌نجامدا له به‌رواری 10/9/2012 بڕیاره‌کان\nئه‌وانه‌ی پێشکه‌شی نیشته‌جێ ی دێرینیان کردبوو بۆ ئه‌و به‌شانه‌ی له خواره‌وه‌یه چاوپێکه‌وتنیان له‌گه‌ڵ ده‌کرێت\nبۆ پزیشکانی نیشته‌جێ ی خولاو\nلیژنه‌ی راوێژکاری بریاریدا به لێبوردنی ئه‌و به‌شه‌ی که له خواره‌وه هاتووه له ماوه‌ی پله‌به‌ندی\nخشته‌ی دابه‌شکردنی پزیشکی نیشته‌جێ ی خولاو بۆ مانگی تشرینی یه‌که‌م2012\nبۆ گشت پزیشکانی نیشته‌جێ ی خولاو\nلیژنه‌ی راوێژکاری بڕیاری دا به لێبوردنی ئه‌و به‌شانه‌ی که ناویان هاتووه له ماوه‌ی پله‌به‌ندی.\nپزیشکانی نیسته‌جێ ی خولاو\nلیستی پزیشکانی نیشته‌جێ ی خولاو بۆ پزیشکی پله‌به‌ند\nگشتاندن/کردنه‌وه‌ی خوێندنی باڵا/دبلۆمی باڵای وه‌زاره‌ت/سلێمانی/بۆ ساڵی خوێندنی2012-2013 کرایه‌وه\nکردنه‌وه‌ی خوێندنی باڵا\nگشتاندن / فه‌رمان 13636 /ئه‌وه‌ی ئاره‌زووی خوێندنی هه‌یه له بۆردی کوردستانی داواکاری پێشکه‌ش بکه‌ن\nبۆردی کوردستانی کرایه‌وه\nئاگاداری/فه‌رمانی وه‌زاری 5843 / رێکخستنه‌وه‌ی کاره‌کانی هێنانی پزیشکی بیانی\nگشتاندن/فه‌رمانی وه‌زاری 5843\nئاگاداری/ئه‌وپزیشکه‌به‌رێزانه‌ده‌که‌ین که‌پێشکه‌شی نیشته‌جێ ی دێرینیان کردوه چاوپێکه‌وتنیان له‌گه‌ل ده‌کرێت له‌به‌شی پلان .\nئاگاداری بۆ پزیشکان\nگشتاندن/بۆ هه‌موو پزیشکانی سه‌ربه‌رێوه‌به‌رایه‌تیه‌که‌مان ئه‌وه‌ی ئاره‌زووی پێشکه‌ش کردنی هه‌یه‌بۆ(ماسته‌رودبلۆمی بالا)بۆسالی2012-2013.\nئاگاداری/فه‌رمانی کارگێری 11918/ لیژنه‌ی گواستنه‌وه‌ی پزیشکانی پسپۆر دانیشتنی خۆی ئه‌نجامدا.\nبۆ پزیشکانی پسپۆڕ\nئاگاداری/فه‌رمانی کارگێری/دانانی خشته‌ی ئێشکگری پزیشکانی پسپۆری هه‌ناو .\nدانانی خشته‌ی ئێشکگری\nئاگاداری/به‌رێوه‌به‌رایه‌تی ته‌ندروستی ده‌وروبه‌ری شار/گشتاندن\nبۆبه‌رێوه‌به‌رایه‌تی ته‌ندروستی ده‌وروبه‌ری شار\nئاگاداری/پزیشکانی ددان/پێشکه‌شی نیشته‌جێی دێرینی به‌شی مندالان بکه‌ن\nئاگاداری/فه‌رمان 12536/ن.رزگاری فێرکاری/ گواستنه‌وه‌و ته‌نسیبی پزیشکانی پسپۆر راگیراوه\nبۆ ن.رزگاری فێرکاری\nبۆ پزیشکانی پسپۆر\n< 1 2 3 ... 47 48 49 50 51 52 >


تەرمی مارادۆنا، رۆژێک لە کۆشکی سەرۆکایەتی وڵاتەکەی دەمێنێتەوە – تۆڕی میدیایی خەڵک\n2020/11/26 - 2:00 PM\nتەرمی ئەفسانەی تۆپی پێی جیهان و ئەرجەنتین دیگۆ مارادۆنا گەیشتە کۆشکی سەرۆکایەتی وڵاتەکەی و لەوێ بۆ ماوەی ڕۆژێک دەمێنیتەوە تا هاوڕێیان و کەسوکار و هاونیشتمانیانی بۆ دوا جار ماڵئاوایی لی بکەن .\nمارادۆنا ڕۆژی چوارشەممە لە تەمەنی 60 ساڵیدا کۆچی دوایی کرد، پاش راگەیاندنی مەرگی ئەو ئەفسانەیە، جیهانی وەرزشی کەوتە خەمێکی قووڵ، کەهەوادارانی وەک کەسێکی مەزن و شۆڕشگێڕ لێیان دەڕوانی.\nئەلبێرتۆ فێرناندز سەرۆکی ئەرجەنتین، دوای ڕاگەیاندنی سی ڕۆژ ماتەمینی سەرتاسەری لە وڵاتدا، رایگەیاند؛ دەبێت وەک کەسێکی مەزن دوا ماڵئاوایی لە ئەفسانەی وڵاتەکەمان و جیهان بکەین و لە ناو کۆشکی سەرۆکایەتیدا تەرمەکەی بۆ ماوەی ڕۆژێک دەهێڵینەوە تا هەمووان دەرفەتی دوا ماڵئاواییمان لێی هەبێت.\nهاورێیان و جەماوەری ئەرجەنتین، لەگەڵ گەیشتنی تەرمی مارادۆنا بۆ کۆشکی سەرۆکایەتی ” کاسا ڕۆسادا ” بەریز لەپێشوازی ئەفسانەکەیاندا وەستاون و لەنێویاندا بەشێک لە هاوڕێیانی مۆندیالی ساڵی 1986ی مەکسیک بوونیان هەیە، کە یاوەری ساتی بەرز کردنەوەی جامی جیهانی ئەو ساڵەی مۆندیال بوون .\nبە وتەی پارێزەر جۆن برۆیارد، ئەنجامە سەرەتاییەکانی توێکاریی ئاماژە بەوە دەکەن، کە هۆکاری مردنەکەی مارادۆنا “هەناسە تووندی و ناجۆری لێدانەکانی دڵی بووە کە دواجار بە جەڵتەی دڵ کۆتایی بە ژیانی هاتووە”.


ئایا ئابووریی و حوكمی لیبراڵ کۆمەك بە بارودۆخی کوردستان ، دەکات؟ | Zaher Baher\nجەوهەری سیاسەتی ئابوریی لیبراڵ گردکردنەوەی زیاتری پارەیە لەلایەن کۆمپانیا گەورەکان و بانقەکان و دەستەی دەستەبژێرەوە.\nپایەکانی ئابووری لیبراڵیش : حکومەت و خەڵکی کە بەکاربەرن لەگەڵ کۆمپانیاکانا. کە حکومەت دەست لە سەرفکردنی پارە لە هەموو بوارەکانی وەکو بیمە و خزمەتگوزاریی دەگرێتەوە ، ئیتر خەڵكیش دەست بەوەی کە هەیانە ، واتە سەرفکردنەوە دەگرنەوە ، کە ئەمەش ڕوویدا، ئەو کاتەش کۆمپانیاکان دەست بە سەرمایەگوزاریی یاخود خستنەگەڕی سەرمایەوە دەگرن ، لێرەشەوە خەڵکانی زیاتر بەتاڵە دەبن و کرێ دەشكێ و نرخ بەرزدەبێتەوە. بەم شێوەیە ئەم سوڕە بەردەوام دەبێت و هەژاریی و نەبوونی خەڵکیش لە برەودا،\nPrevious postوەستا خالید\nNext postسەرۆکە نوێیەکەی دەوڵەتی یۆنان-یش Alexis Tispras جینێکی دایەوە


Home›وەرزش›ناوخۆیی›په‌سه‌ندكردنی پۆلێن و میكانیزمی ده‌ستپێكردنی خولی پله یه‌كی عێراق\nده‌سته‌ی ئاساییكردنه‌وه‌ی یه‌كێتی تۆپی پێی عێراق راسپارده‌ی لیژنه‌ی پێشبڕكێكان بۆ دووباره پولێنكردنی یانه‌كانی شاره‌كانی بۆ دوو ئاست ( پله دوو ، پله سێ ) بۆ وه‌رزی 2020-2021 په‌سه‌ندكرد.\nده‌سته‌كه له به‌یاننامه‌یەكیدا وتی:” واده‌ی ده‌ستپێكی پاڵاوتنه‌كانی وه‌رزی تۆپی پێ له 15 ئه‌یلوولی داهاتوو ده‌بێت و بۆ ماوه‌ی 2 مانگ و له 15 تشرینی دووه‌می داهاتوو ته‌واو ده‌بێت”.\nهه‌روه‌ها وتی :” پاڵە‌وانی خولی پله دووی پارێزگاكان سه‌رده‌كه‌وێت بۆ پاڵاوتنی ناوچه‌كان و به‌غداد كه پاڵاوتنه‌كانیان له 25 تشرینی دووه‌می داهاتوو ده‌ستپێده‌كات و تا 25 كانوونی یه‌كه‌م كه ئه‌نجامه‌كه‌ی سه‌ركه‌وتنی (12 ) یانه‌ی نوێ ده‌بێت و ده‌خه‌رێنه سه‌ر 10 یانه‌ی وه‌رزی رابردوو كه له ناویاندا هه‌ردوو یانه‌ی ئه‌لحسێن و به‌حری هه‌ن كه له خولی نایابه‌وه دابه‌زیوون “.\nوتیشی :” كۆی گشتی ژماره‌ی یانه‌كان ده‌بێته (24 ) یانه كه یانه‌كانی خولی پله یه‌كی عێراقن و 28/12/2020 ده‌ستپێده‌كات به شێوه‌ی دوو گرووپی باكوور و باشوور به شێوازی خول له یه‌ك قۆناغدا یاری دكه‌ن “.


״حکومەت مامەڵە لەگەڵ پاڵاوگە نایاساییەکاندا دەکات״ |\nHome سەرەکی ״حکومەت مامەڵە لەگەڵ پاڵاوگە نایاساییەکاندا دەکات״\nلە ٢١٤ پاڵاوگە ١٨٧یان لە سنووری پارتیدان\nبە وتەی ئەندامانی پەرلەمانی کوردستان، وەزارەتی سامانە سرووشتییەکانی حکومەتی هەرێم مامەڵە لەگەڵ پاڵاوگە نایاساییەکاندا دەکات و ئەوەش بە هۆکاری دانەخستنیان دەزانن و دەشڵێن ئەو کارە بە فشاری کەسە دەستڕۆیشتووەکان دەکرێت کە خاوەنی پاڵاوگەکانن.\nلە هەرێمی کوردستان ٢١٤ پاڵاوگەی نایاسایی بوونیان هەیە و لەو ژمارەیەش ١٨٧ پاڵاوگەیان لە سنووری پارتیدان لە هەولێر و دهۆک و ٢٧ پاڵاوگەش لە سلێمانین، بەڵام پەرلەمانتاران دەڵێن بە فشاری خاوەنی پاڵاوگە نایاساییەکان حکومەت مامەڵەیان لەگەڵ دەکات و ئەوەش بە هۆکاری دانەخستنیان دەزانن. بە پێی زانیارییەکانی بەردەست ״ئاژانس״ لە سەرەتادا حکومەت بە شێوەی ئاشکرا مامەڵەی لەگەڵ ئەو پاڵاوگانە دەکرد، بەڵام ماوەی ساڵێکە ئەو مامەڵەیە بە شێوەی نهێنی دەکرێت.\nشێركۆ جه‌وده‌ت، ئه‌ندامی لیژنه‌ی پیشه‌سازی و وزه و سه‌رچاوه سروشتییه‌كان له په‌رله‌مانی كوردستان به ״ئاژانس״ی وت: ״ئه‌و پاڵاوگانه مۆڵه‌تی یاساییان نییه و كه‌سانی ده‌ستڕۆیشتوو له پشتیانه‌وه‌ن، بۆیه هه‌ر هه‌وڵێك هه‌بێت بۆ داخستنیان ئه‌و كه‌سانه فشار ده‌كه‌ن بۆ ئه‌وه‌ی سه‌ركه‌وتوو نه‌بێت.״\nوتیشی: ״له هه‌ر سێ پارێزگاكه‌ی هه‌رێمدا 214 پاڵاوگه‌ی نایاسایی هه‌یه، حكومه‌ت نه‌وتیان پێ ده‌دات و له بازاڕی ڕه‌شیشدا ده‌كڕنه‌وه، هیچ داهاتێك بۆ حكومه‌ت ناگه‌ڕێننه‌وه به‌ڵكو داهات و نه‌وتی حكومه‌ت به‌فیڕۆ ده‌ده‌ن و باجیش ناده‌ن به حكومه‌ت.״\nبە پێی زانیارییەکانی بەردەست ״ئاژانس״، پاڵاوگە نایاساییەکان توانای ڕۆژانەی پاڵاوتنیان لە هەزار بۆ دە هەزار تەن دەبێت.\n״پێشتر حكومه‌ت له‌گه‌ڵ ئه‌و پاڵاوگانه‌دا ڕێككه‌وتبوو نه‌وتی پێ ده‌دان و ئه‌وانیش گازوایلیان به‌رهه‌م ده‌هێنا بۆ وێستگه‌كانی به‌رهه‌مهێنانی كاره‌با، ساڵانه بە بڕی سێ ملیار دینار گازوایلیان دابین ده‌كرد.״ شێركۆ جه‌وده‌ت وای وت.\nلە هەرێمی کوردستان سێ پاڵاوگەی ڕەسمیی هەیە و لە لایەن حکومەتەوە بڕی پێویست سوتەمەنیان پێ نادرێت بۆ پاڵاوتن و ناچارن لە پارێزگاکانی تری عێراقەوە نەوت بکڕن.\nغالب محەمەد، سه‌رۆكی لیژنه‌ی پیشه‌سازی و وزه و سه‌رچاوه سروشتییه‌كان له ئه‌نجوومه‌نی پارێزگای سلێمانی به ״ئاژانس״ی وت: ״هه‌رچه‌نده حكومه‌ت ده‌ڵێت نه‌وتیان پێ ناده‌ین، به‌ڵام وه‌زاره‌تی سامانه سرووشتییه‌كان نه‌وتیان پێ ده‌فرۆشێت.״\nوتیشی: ״ئه‌و نه‌وته‌ی ده‌درێت به پاڵاوگه‌كان ئه‌و نه‌وته‌یه كه به ته‌نكه‌ر ده‌گوازرێته‌وه نه بڕه‌كه‌ی و نه نرخه‌كه‌ی و نه داهاته‌كه‌ی كه‌س نازانێت بۆ كێ ده‌چێت، وه‌زاره‌تی سامانه سورشتیه‌كان له ڕاپۆرستی ساڵانه‌ی خۆیدا باسی نه‌كردووه.״\nشێرزاد حەسەن لە گەشتێکی فرەڕەهەندیدا


03:56 - 23/02/2020\nده‌ف له‌خانه‌قای ده‌روێشانه‌وه بۆ ناو مۆسیقای فارسی\nیه‌كه‌م كه‌س بوو كه توانی سود له‌سازی ده‌ف وه‌ربگرێ و بیهێنێته ناو گروپه‌كانی مۆسیقای ئێرانی و ئێسته فارسه‌كانیش زۆری كه‌ڵك لێ وه‌رده‌گرن. چونكه پێش ئه‌و سه‌رده‌مه ته‌نها له ته‌كیه‌و كۆڕی ده‌روێشاندا ده‌فیان لێده‌دا.\nهونه‌رمه‌ند ناسری ڕه‌زازی نیگه‌رانه له‌وه‌ی ئێران ده‌یه‌وێت ئه‌م ئامێره‌ش بكات به‌ناوی خۆیه‌وه، له‌وباره‌یه‌وه ده‌ڵێ: "كامكاره‌كان به‌وه سه‌ركه‌وتن كه ده‌فیان برده ناو مۆسیقای ئێرانییه‌وه، هه‌رچه‌نده ئێستا له‌ناو مۆسیقای ئێرانیدا خه‌ریكه ده‌ف ده‌كاته هی خۆی و بۆخۆی ده‌با، به‌ڵام ده‌ف یه‌كێكه له‌ئامێره‌كانی كورد".\nئه‌وانه‌ی كه به ساده‌یی ته‌ماشای ده‌ف ده‌كه‌ن وای بۆ ده‌چن ئامێرێكی مۆسیقایی ساده بێت (پێست و چێوه و زنجیر) ، به‌ڵام به‌پێچه‌وانه‌وه، ده‌ف وه‌ك سازێكی عیرفانی ته‌كنیكی خۆی هه‌یه. ده‌ف ده‌توانێ شانبه‌شانی هه‌ر ئامێرێكی مۆسیقایی دیكه بدوێت و گوزارشت له خۆشی و ناخۆشییه‌كان بكات.\nده‌ف سازێكی عیرفانییه، ئامێرێكی ڕیتمییه. ناوه‌كه‌ی له سه‌داكه‌یه‌وه وه‌رگیراوه. مێژووه‌كه‌ی زۆر دوورودرێژه، به‌ڵام له‌كوردستان هێلانه‌ی كردووه و ماوه‌ته‌وه. ده‌ف یه‌كێكه له ئامێره كوتراوه‌كانی كوردستان و له رابردوویه‌كی زۆر كۆنه‌وه ئه‌م ئامێره ته‌نیا له ته‌كییه و خانه‌قاكانی كوردستان ژه‌ندراوه. نه‌وای ئه‌م ئامێره عیرفانییه له‌گه‌ڵ زیكری پیاوچاكان و ئه‌هلی ته‌ریقه‌ت هاوڕێی بووه.\nله‌باره‌ی مێژووی ده‌فه‌وه چل ساڵ به‌ر له ئێستا ئه‌و سازه هاته ناو مۆسیقای سوننه‌تی ئێرانیه‌وه كه به‌رله‌وه "ده‌ف" له‌نێو مۆسیقای ئێرانیدا نه‌بوو. به‌ڵام هه‌زاران ساڵه كورد ده‌یژه‌نن و بووه‌ته به‌شێكی گرنگی مێژووی فه‌رهه‌نگی كورد.\nئه‌مڕۆ ده‌ف له‌وه ده‌رچووه ئامێرێكی كوردی تایبه‌ت به ته‌كییه‌و خانه‌قای ده‌روێشان بێ، به‌ڵكو مۆسیقای ته‌واوی ئێرانی داگرتووه، ته‌نانه‌ت له وڵاته ئه‌وروپیه‌كان به‌هۆی گروپی مۆسیقای كامكارانه‌وه برایه كۆنسێرت و ڤیستیڤاڵه جیهانییه‌كان، ئه‌مه‌ش زۆر خه‌ڵكی بێگانه‌ی بۆ لای خۆی ڕاكێشاوه.\nبیژه‌ن كامكار، ئه‌م هونه‌رمه‌نده كورده جگه له‌وه‌ی گۆرانیبێژه، ژه‌نیارێكی به‌توانای ئامێره‌كانی ده‌ف و روباب و زه‌ڕب و تاره، له ماوه‌ی ئه‌م 40 ساڵه‌دا بێجگه له‌گه‌ڵ گرووپی موزیكی كامكاران، له‌گه‌ڵ گرووپه ناوداره‌كانی موزیكی ئێرانی، له‌وانه: شه‌یدا، عارف، ده‌ستان و ته‌نبووری شه‌مسیش هاوكاریی كردووه. تاكوو ئێستا كۆنسێرت گه‌لی جۆراوجۆری له شاره جۆراوجۆره‌كانی ئێران، هه‌رێمی كوردستان و سه‌رتاسه‌ری جیهان پێشكه‌ش كردووه و له كۆمه‌ڵێك فیستیڤاڵی گرینگی نێونه‌ته‌وه‌یی موزیك به‌شداری كردووه.\nئه‌و هونه‌رمه‌نده كورده له‌باره‌ی ئاشنا بوونی به‌و سازه ده‌ڵێ: "من به منداڵی و ته‌نانه‌ت مێردمنداڵی ده‌چوومه خانه‌قاكانی كوردستان، شكۆ و گه‌وره‌یی ئه‌و ئامێره‌م هه‌ست پێده‌كرد، كاتێ ده دانه ده‌ف، بیست دانه ده‌ف پێكه‌وه لێیان ده‌دا، من تووشی جۆش و كوڵ ده‌بووم، هه‌ستم به‌وه ده‌كرد كه ده‌كرێ ئه‌و جۆش و خرۆشه بگوازرێته‌وه ناو مۆسیقا. كاتێ ڕیتمه‌كانی خودی ده‌ف لێده‌ده‌ین، خۆی زۆر نیشان ده‌دا و ته‌نانه‌ت له گروپدا زه‌ق ده‌نوێنێ.\nده‌ف له سه‌رده‌مانی كۆنه‌وه له كوردستاندا ژه‌نراوه. شوێنكه‌وتوانی ڕێبازی قادری له سه‌رده‌مانی كۆنه‌وه ده‌فیان بۆ كۆڕی زیكر به كار هێناوه. ئه‌مڕۆ "سنه به پایته‌ختی ده‌ف له‌جیهاندا" ناسراوه. ئه‌و سه‌رده‌مه له‌هه‌ر گه‌ڕه‌كێكی سنه‌دا (5-6) خانه‌قای هه‌بوو، كه هه‌ر خانه‌قایه له‌وانه ده تا سی ده‌فژه‌نیان تێدابوو، له‌ته‌كیه‌و خانه‌قادا ده‌روێشه‌كان له‌كاتی پێشوازیكردن یا به‌خاكسپاردنی شێخان ده‌فیان لێده‌دا، مه‌رامسیمی زیكر هه‌میشه به ده‌فه‌وه به‌ڕێوه‌ده‌چوو.\nئه‌و ڕیتمانه‌ی له خانه‌قاكاندا هه‌ن وه‌ك (2/4) و ( 3/4) و چه‌ند ڕیتمێكی تر، كه وه‌كو وه‌زن و كێشی عه‌رووزی شیعر چه‌ند ناویان بۆ داناون، كه زۆربه‌ی له‌ناوه ئیلاهی و قورئانییه‌كان وه‌رگیراون وه‌ك (لا اله اله الله) ، ( الله دایم) (یار علی) (مولا علی). ئه‌م ڕیتمانه‌ش تایبه‌ت به ته‌كیه و خانه‌قای ده‌روێشان، كه بوونی ده‌ف له‌ناو هه‌ڵقه‌ی زیكر حاڵه‌تێكی روحانی و عارفانه ده‌به‌خشێ.\nدف نوازی استاد بیژن كامكار در مراسم عرفانى گریقت قادریه\nده‌روێشه‌كانی قادری ده‌فیان رزگار كرد\nله سه‌رده‌می پێش هاتنی ئیسلام ده‌ف له مۆسیقای كوردی و ئێرانی هه‌روه‌كوو ئامێره‌كانى تر بوونی هه‌بووه، به‌ڵام به‌هاتنی ئیسلام كه مۆسیقا حه‌رام كراوه بۆ پاراستنی له تیاچوون له خانه‌قاكان و ته‌كیه‌كانی كوردستان ماوه‌ته‌وه. به‌جۆرێك كه بووه به به‌شێك له خانه‌قا و زكر و سه‌مای ده‌روێشانی كوردستان.\nئه‌ندامی سه‌ره‌كی گرووپی موزیكی كامكاران له به‌شی "چاوخشاندنێك بۆ مێژووی ده‌ف له ئێراندا" نووسیوییه‌تی: كاتێ ئه‌عراب هێرشیان كرده سه‌ر ئێران، هێندێك له‌و ئامێرانه له ئێرانه‌وه چوونه ده‌رێ و ئیتر نه‌هاتنه‌وه وه‌ك "چه‌نگ" كه چۆ رووسییه، یا "عوود" كه چۆ نێو عه‌ره‌به‌كان. ئێسته ئه‌گه‌ر ئێمه بمانه‌وێ ئه‌و ئامێرانه فێر بین، ده‌بێ له‌وان فێر بین.\nهێندێك له‌و ئامێرانه‌ی تر به شێوه‌یه‌كی تر مانه‌وه"به‌ست نشینیان" كرد. (به‌ست نشینی، یانی په‌نابردن بۆ هێزێك كه له رێگه‌یه‌وه خۆت ده‌رباز بكه‌ی).\nئه‌و ئامێرانه‌ی "به‌ست نشینییان" كرد بۆ وێنه "كه‌مانچه" چووه مه‌راسیمی ئاینی لوڕه‌كان، "ته‌نبوور" چووه ناو مه‌راسیمی ئاینی ئه‌هلی حه‌ق كرماشان، "ده‌ف و نه‌ی" هاتنه نێو خانه‌قا و ده‌روێشانی قادری.\nده‌ف له كوردستاندا\nمه‌وله‌وی شاعیر ده‌ڵێ:\nسه‌دای ده‌ف و نه‌ی به‌یۆ نه گۆشت نه‌شئه‌ی مه‌ی به‌خشۆ حه‌یات وه هۆشت\nبویه‌ر جه سـای ته‌رز ده‌ف و نه‌یه‌وه وه زات مـه‌ستــی نـه‌شئـــه‌ی مــه‌یـــه‌وه\nده‌ف له سه‌رده‌مانی كۆنه‌وه له كوردستاندا ژه‌نراوه. شوێنكه‌وتوانی ئایینی یارسان و هه‌روه‌ها شوێنكه‌وتوانی ڕێبازی قادری له سه‌رده‌مانی كۆنه‌وه ده‌فیان بۆ كۆڕی زیكر به كار هێناوه. هه‌روه‌ها چون له ئایینی ئیسلامدا به سازێكی حه‌ڵاڵ داده‌نرێ، له مه‌ولوونامه‌كان و كۆڕی زیكردا به كاری دێنن. هه‌روه‌ها له زه‌ماوه‌ندی پیرشالیاریشدا ده‌ف لێدان به‌شێك له مه‌راسمیكه‌یه. له‌به‌ر ئه‌مانه ده‌ف جێگه‌یه‌كی تایبه‌تی له كورده‌واریدا هه‌یه و له‌گه‌ڵ سازی ته‌مبووردا به سازێكی كوردی داده‌نرێ و زۆرێك له خه‌ڵكی كوردستان ئاشناییان له‌گه‌ڵ ئه‌م سازه‌دا هه‌یه.\nته‌نانه‌ت له ناو كورده‌واریدا به تایبه‌ت له نێوان شوێنكه‌وتوانی ڕێبازی قادریدا باوه كه كاتێك كه ده‌فێك ده‌شكێ، له جیاتیی وشه‌ی شكاندن، وشه‌ی شه‌هیدبوونی بۆ به كار ده‌به‌ن. له ساڵی ٢٠١٤دا فێستیڤاڵێكی گه‌وره‌ی ده‌فژه‌نی له شاری سنه‌ی پارێزگای كوردستاندا به ڕێوه چوو. بۆیه له ئێراندا ده‌ف به ناوی كوردستانه‌وه ناسراوه و ده‌وترێ كه پارێزگاكانی كوردستان و كرماشان ناوه‌ندی ئه‌سڵیی ده‌فن و كورد و ده‌ف پێكه‌وه ده‌ناسرێن.\nیه‌كه‌مجار كه ده‌ف چووه‌ناو مۆسیقای سونه‌تی ئێرانیه‌وه\nهێنانی ده‌ف بۆ ناو موزیك و گۆرانیی كوردی، مێژوویه‌كی كۆنی نییه و له ساڵانی حه‌فتاكانه‌وه هاوشانی ئامێره موزیكییه‌كانی تر به‌كار هاتووه. ئه‌ویش له رێگه‌ی گرووپی كامكارانه‌وه ده‌ف بۆ گۆرانییه‌كان به‌كار هێنرا. له‌وه به‌دواوه زۆربه‌ی گرووپ و تیپه موزیكییه‌كان به‌كاریان هێنا.\nبیژه‌ن كامكار هونه‌رمه‌ند و موزیكژه‌نی كورد جێ په‌نجه‌ی به‌سه‌ر مۆسیقای ئێرانییه‌وه دیاره، ئه‌ویش به‌هێنانی ده‌ف بۆ ناو مۆسیقای ئێرانی. ئه‌و له‌ماوه‌ی ئه‌ندام بوونی له گروپی موسیقای "شه‌یدا" ، به پێشنیاری محه‌مه‌د ڕه‌زا لوتفی هونه‌رمه‌ندی ناوداری ئێرانی كه‌ڵكی له سازی ده‌ف وه‌رده‌گرێت له كۆنسێرت و ئاهه‌نگه‌كانی ئه‌و گروپه. كه بۆیه‌كه‌مجار بوو له‌مێژووی مۆسیقای ئێرانیدا ده‌ف له‌نێو گروپی مۆسیقادا هاوشانی ئامێره‌كانی تر بژه‌نرێت. ئه‌م كاره‌ی بیژه‌ن كامكار به‌هۆی ئه‌وه‌ی شتێكی تازه‌بوو بووه جێی سه‌رنجی هونه‌رمه‌ندان و له‌لایه‌ن خه‌ڵكیشه‌وه پێشوازی فراوانی لێكرا.\nبیژه‌ن له چاوپێكه‌وتنێكیدا ده‌ڵێ: "زۆر به راشكاوانه ده‌ڵێم پێشتر له هیچ جێیه‌ك و له هیچ شوێنێك نه‌بوو و كه‌ڵكی لێ وه‌رنه‌گیراوه. ئه‌و سازه سازێكی ئێرانییه و دوای هێرشی ئه‌عراب بۆ ئێران، كورده‌كان به‌تایبه‌ت ده‌روێش و سۆفییه‌كانی قادری نه‌جاتیان دا.\nبیژه‌ن كامكار له‌به‌شێكی كتێبه‌كه‌یدا نووسیوییه‌تی: ئه‌م ئامێره سه‌ره‌تا باوكم ره‌وانشاد مامۆستا حه‌سه‌ن كامكار له گرووپی سه‌ر به فه‌رهه‌نگ و هونه‌ری ئه‌و كاتی كوردستان كه‌ڵكی لێوه‌رگرتووه و پاشان من له ساڵی 1974 له گرووپی موزیكی "شه‌یدا" ده‌ستم به ژه‌نینی كردووه، له‌ڕاستیدا ئه‌م دوو كاته ده‌توانین به خاڵی سه‌ره‌تایی په‌ره‌پێدانی ژه‌نیاری ئامێری ده‌ف له وڵاتی ئێران ده‌ستنیشان بكه‌ین.\nبۆ یه‌كه‌م جار به شێوازێكی حێرفه‌یی ئه‌وه‌ل له با‌غی فیردۆس و دوایی له جه‌ژنی هونه‌ری شیراز، ساڵی ١٩٧٤ له ئاهه‌نگێكی مامۆستا شه‌جه‌ریان كه‌ڵكمان لێ وه‌رگرت. له‌و به‌رنامه‌یه‌دا خۆم ژه‌نیاری ده‌ف بووم".\nدوای شۆڕشی ئیسلامی ئێران له‌نێو گروپه‌كانی مۆسیقادا له‌جێی ئامێری تومبه‌ك "زه‌ڕب" ده‌ف به‌كارده‌هات، هونه‌رمه‌ند شه‌هرامی نازری یش له‌سێ ئه‌لبومی خۆیدا به‌ناوه‌كانی "گل صد برگ، اتش نیستان، صدای سخن عشق" سوودی له‌م سازه بینی و بووه هۆی زیاتر ئاشنابوون و ناساندنی ئه‌م ئامێره له‌نێو مۆسیقای ئێرانیدا.\nده‌روێشان ناڕه‌زا بوون ده‌ف له‌خانه‌قا بچێته‌ده‌ره‌وه\nده‌ف سازێكی ته‌واو عیرفانی و تایبه‌ت به ده‌روێشانی ته‌ریقه‌تی قادری كوردستان بوو، زكر و سه‌مای ده‌روێشانی ته‌ریقه‌تی قادری به ئامێری ده‌ف ده‌كرێ. ده‌ف ئامێرێك بووه كه به پیرۆزی ته‌ماشا كراوه، به‌جۆرێك كه زۆربه‌ی ژه‌نیارانی كورد به بێ ده‌ستنوێژ نایژه‌نن.\nله رابردوویه‌كی زۆر كۆنه‌وه ئه‌م ئامێره ته‌نیا له ته‌كییه و خانه‌قاكانی كوردستان له بۆنه‌ی مه‌ولوود و له زیكری ئاینیدا به‌كار هاتووه.\nئه‌گه‌رچی ئه‌م هه‌نگاوه‌ی بیژه‌ن له‌ناو مۆسیقای ئێرانیدا پێشوازی باشی لێكرا، به‌ڵام ڕووبه‌ڕووی ناڕه‌زایی توندی ده‌روێشانی كوردستان بووه‌وه چونكه ده‌ف به‌لایانه‌وه پیرۆز و جێی ڕێز بوو. نه‌وای ئه‌م ئامێره عیرفانییه له كۆڕی زیكری پیاوچاكان و ده‌روێشانی ئه‌هلی ته‌ریقه‌ت ژه‌نراوه، نه‌ك كه‌سێك بێتو گۆرانی له‌گه‌ڵ بڵێ. ئه‌وان موخالف و نه‌یاری ئه‌وه‌بوون ده‌ف له‌ده‌ره‌وه‌ی چوارچێوه‌ی ته‌كیه‌و خانه‌قا بچێته ده‌ره‌وه و له‌جێگه و كۆڕی غه‌یره عیرفانی بۆ گۆرانی به‌كاربێت.\nبیژه‌ن كامكار بۆ ساردكردنه‌وه‌ی كه‌فوكوڵی ناڕه‌زایی ده‌روێشان، سه‌ردانی یه‌كێ له‌خانه‌قاكانی سنه ده‌كات. پێده‌چێت بیژه‌ن توانی بێتی له‌و دانیشتنه‌دا قه‌ناعه‌تیان پێبكات و له‌وێدا په‌یمانی ئه‌وه‌یان پێده‌دا حورمه‌تی ئه‌و سازه بپارێزێت.\nجگه له‌و ده‌نگه ناڕازییه‌ی له‌نێو ده‌روێشانی ته‌كیه‌و خانه‌قا به‌رز بووه‌وه، هونه‌رمه‌ندێكی كوردیش ڕه‌خنه‌ی توند له‌و مۆزیكژه‌نانه ده‌گرێ كه "ده‌فیان برده ناو مۆسیقای فارسیه‌وه بێ ئه‌وه‌ی به كوردی نێوی به‌رن".\nناسری ڕه‌زازی له‌وتارێكدا ده‌ڵێ: " له كوردستانی بنده‌ستی ئێران، به هۆی هه‌ندێ مۆسیقاری به‌ناو كورده‌وه، ده‌ف كه ئامێرێكی كۆنه و له كوردستان له‌به‌ر بوونی ده‌رویش و خانه‌قا، زۆربه‌ی ده‌روێش و لایه‌نگره‌كانی ئه‌و ته‌ریقه‌ته ده‌یزانن و ده‌فژه‌نن و له ئێراندا بووه به سازێكی كوردی و تایبه‌ت به ناوچه‌كانی كوردستانه، به تایبه‌ت شاری سنه، برایه ناو مووزیكی فارسی و پێشكه‌ش به باره‌گای مووزیكای سوننه‌تی ئێران كرا و ده‌یان مێلۆدی كوردیش هه‌ر به‌هۆی ئه‌وانه‌وه كه ئێستا زۆریان له تاران ده‌ژین، كرا به فارسی و درا به گۆرانیبێژانی فارس، بێ ئه‌وه‌ی به كوردی نێوی به‌رن ".\n1-چاوپێكه‌وتن له‌گه‌ڵ بیژه‌ن كامكار، گۆڤاری ڕامان، ژماره (52)\n2-(داگیركردنی كوردستان و تاڵانی هونه‌ری كوردی): ناسر ره‌زازی ، گۆڤاری خاك\n3- ( حكاییت از خانقاه تا خیابان: گفتگو با بیژن كامكار) له سایتی (موسیقى ایرانیان).


1. خاڵه سنورییه‌کانی نێوان ئێران و عێراق کراوه‌ن / به‌رده‌وامی گه‌شته ئاسمانییه‌کان\nجام کوردی: باڵیۆزی ئێران له عێراق ڕایگه‌یاند که خاڵه سنورییه‌کانی نێوان هه‌ر دوو وڵات به بێ هیچ کێشه‌یه‌ک له کاره‌کانیان به‌رده‌وامن. به پێی ڕاپۆرتی جام کوردی، ئیره‌ج مه‌سجدی ڕایگه‌یاندووه که ...\n2. ناوه‌ڕۆکی دوایین په‌یامی شه‌هید سولێمانی له عێراق به گێڕانه‌وه‌ی باڵیۆزی ئێران له به‌غدا\n... بۆ نامه‌یه‌کی سه‌عوودیا بوون تا له ڕێگای به‌غداوه بگاته ده‌ستی ڕیاز. ئیره‌ج مه‌سجدی باڵیۆزی ئێران له عێراق له وتووێژی له گه‌ڵ ئاژانسی فه‌رمی عێراق ئاماژه‌ی به ناوه‌ڕۆکی ئه‌و نامه‌یه داوه و ڕایگه‌یاندووه ...\n3. نه‌ته‌وه یه‌کگرتووه‌کان ستایشی ڕۆڵی ئێرانی له به‌ره‌نگاربوونه‌وه‌ی تیرۆردا کرد\n... ڕێکخراوی نه‌ته‌وه یه‌کگرتووه‌کان له عێراق ڕۆژی چوارشه‌ممه له گه‌ڵ ئیره‌ج مه‌سجدی باڵیۆزی کۆماری ئیسلامی ئێران کۆبووه. باڵیۆزخانه‌ی ئێران له به‌غدا له به‌یاننامه‌یه‌کدا ڕایگه‌یاندووه که نێرده‌ی ...\n4. باڵیۆزی ئێران و پاڤێڵ تاڵه‌بانی له سلێمانی کۆبوونه‌وه\nجام کوردی: له درێژه سه‌ردانه‌که‌یدا بۆ شاری سلێمانی، باڵیۆزی کۆماری ئیسلامی ئێران له گه‌ڵ پاڤێڵ تاڵه‌بانی کۆبووه. به پێی ڕاپۆرتی جام کوردی، له کۆبوونه‌وه‌ی نێوان ئیره‌ج مه‌سجدی و پاڤێڵ تاڵه‌بانی ...\n5. شاندێکی ئێرانی له گه‌ڵ به‌رپرسانی بزوتنه‌وه‌ی گۆڕان کۆبوونه‌وه\nجام کوردی: شاندێکی کۆماری ئیسلامی ئێران که پێکهاتبوو له باڵیۆزی ئه‌م وڵاته و سه‌رکۆنسووڵی سلێمانی، له گه‌ڵ ڕێکخه‌ری گشتی بزوتنه‌وه‌ی گۆڕان کۆبوونه‌وه. به پێی ڕاپۆرتی جام کوردی، ئیره‌ج مه‌سجدی باڵیۆزی ...\n6. په‌یوه‌ندییه بازرگانییه‌کانی ئێران و هه‌رێمی کوردستان له ئاستێکی به‌رزدایه\n7. چاوپێکه‌وتنی باڵیۆزی ئێران و سه‌رۆکی ئه‌نجومه‌نی باڵای سیاسی یه‌کێتی نیشتمانی کوردستان\n... ئیره‌ج مه‌سجدی و کۆسره‌ت ڕه‌سوڵ که به ئاماده‌بوونی مه‌هدی شوشته‌ری سه‌رکۆنسووڵی ئێران له سلێمانی به‌ڕێوه‌چوو، هه‌ر دوو لا سه‌باره‌ت به دوایین گۆڕانکارییه‌کانی عێراق، ناوچه‌که و په‌یوه‌ندییه‌کانی نێوان ...\n8. پێشانگای تایبه‌تی بازرگانی ئێران له سلێمانی ده‌ستی به کاره‌کانی کرد\n... هه‌ر یه‌ک له ئیره‌ج مه‌سجدی باڵیۆزی کۆماری ئیسلامی ئێران له عێراق و مه‌هدی شوشته‌ری سه‌رکۆنسووڵی ئه‌و وڵاته له سلێمانی، که‌مال موسلیم وه‌زیری پیشه‌سازی و بازرگانی حکومه‌تی هه‌رێم، هه‌ڤاڵ ئه‌بوبه‌کر ...\n9. به به‌شداری خه‌ڵک و که‌سایه‌تییه عێراقییه‌کان یادی شه‌هید سولێمانی له به‌غدا به‌رز ڕاگیرا\n... و ناوچه‌که، به کرده‌وه ئه‌وه‌ی سه‌لماندووه که پاڵپشتی له گرووپه تیرۆریستییه‌کان ده‌کات. ئیره‌ج مه‌سجدی وتی: هێزه‌کانی قودسی سوپای پاسداران و حه‌شدی شه‌عبی له پرۆسه‌ی به‌ره‌نگاربوونه‌وه‌ی تیرۆریستان ...\n10. ئیره‌ج مه‌سجدی له گه‌ڵ سه‌رۆک کۆماری عێراق له کۆشکی سه‌لام کۆبووه\n11. باڵیۆزی ئێران داوای کردنه‌وه‌ی کۆنسووڵخانه‌ی نه‌جه‌ف ده‌کات\nجام کوردی: باڵیۆزی کۆماری ئیسلامی ئێران له عێراق له چاوپێکه‌وتنی وه‌زیری ده‌ره‌وه‌ی ئه‌م وڵاته داوای کردنه‌وه‌ی کۆنسووڵخانه‌ی نه‌جه‌فی کرد. به پێی ڕاپۆرتی جام کوردی، ئیره‌ج مه‌سجدی له چاوپێکه‌وتنی ...\n12. باڵیۆزی ئێران و عه‌مار حه‌کیم دۆخی ئێستای عێراقیان تاوتوێ کرد\nجام کوردی: باڵیۆزی کۆماری ئیسلامی ئێران له شاری به‌غدا له گه‌ڵ سه‌رۆکی ڕه‌وتی حیکمه‌ی نیشتمانی عێراق کۆبووه. به پێی ڕاپۆرتی جام کوردی، ئیره‌ج مه‌سجدی باڵیۆزی ئێران و سه‌ید عه‌مار حه‌کیم سه‌رۆکی ڕه‌وتی ...\n13. باڵیۆزی ئێران سوپاسنامه‌یه‌ک ئاراسته‌ی عێراقییه‌کان ده‌کات\n... جام کوردی، ئیره‌ج مه‌سجدی باڵیۆزی ئێران له به‌غدا له په‌یامێکدا بۆ گه‌ل و حکومه‌تی عێراق ڕایگه‌یاند: ڕێوڕه‌سمی شکۆمه‌ندانه‌ی ئه‌ربه‌عینی ئیمام حوسێن (ع) بووه‌ته گه‌وره‌ترین هۆکاری یه‌کڕیزی و یه‌کگرتوویی ...\nدروستکراوە لە 20 تشرینی یەکەم 2019\n14. باڵیۆزی ئێران له گه‌ڵ سه‌رۆکی هه‌رێمی کوردستان کۆبووه\n15. تاران پاڵپشتی له به‌هێزبوونی په‌یوه‌ندییه‌کانی نێوان هه‌ولێر و به‌غدا ده‌کات\nجام کوردی: باڵیۆزی کۆماری ئیسلامی ئێران له عێراق جه‌ختیکرده‌وه که تاران پاڵپشتی له به‌هێزبوونی په‌یوه‌ندییه‌کانی حکومه‌تی هه‌رێم و ناوه‌ند ده‌کات. به پێی ڕاپۆرتی جام کوردی، ئیره‌ج مه‌سجدی باڵیۆزی ...\n16. باڵیۆزی ئێران ئه‌مریکییه‌کان ئاگادار ده‌کاته‌وه\nجام کوردی: باڵیۆزی کۆماری ئیسلامی ئێران له عێراق ڕایگه‌یاندووه که له ئه‌گه‌ری هه‌ر هێرشێکی ئه‌مریکییه‌کان به توندترین شێواز وه‌ڵام ده‌ده‌ینه‌وه. به پێی ڕاپۆرتی جام کوردی، ئیره‌ج مه‌سجدی باڵیۆزی ...\n17. ئیره‌ج مه‌سجدی له گه‌ڵ به‌رهه‌م ساڵح کۆبووه، په‌یوه‌ندییه دووقۆڵییه‌کان تاوتوێ کرا\nجام کوردی: باڵیۆزی کۆماری ئیسلامی ئێران له به‌غدا ڕۆژی یه‌ک شه‌ممه له گه‌ڵ به‌رهه‌م ساڵح سه‌رۆک کۆماری عێراق کۆبووه. به پێی ڕاپۆرتی جام کوردی، به‌رهه‌م ساڵح و ئیره‌ج مه‌سجدی سه‌باره‌ت به په‌یوه‌ندییه‌کانی ...\n18. باڵیۆزی ئێران گه‌مارۆکانی ئه‌مریکا به تیرۆریزمی ئابوری له دژی 80 ملیۆن ئێرانی ناو ده‌بات\n... ئابوری له دژی 80 ملیۆن ئێرانی داده‌نرێت. به پێی ڕاپۆرتی جام کوردی، ئیره‌ج مه‌سجدی له په‌یامێکی پیرۆزباییدا بۆ گه‌ل و به‌رپرسانی عێراق به بۆنه‌ی هاتنی جێژنی پیرۆزی قوربانه‌وه جه‌ختیکرده‌وه: گه‌لی ...\nدروستکراوە لە 10 ئاب 2019\n19. باڵیۆزی ئێران و سه‌رۆکی په‌رله‌مانی عێراق کۆبوونه‌وه / لاریجانی سه‌ردانی به‌غدا ده‌کات\n... ڕاپۆرتی جام کوردی، ئیره‌ج مه‌سجدی باڵیۆزی کۆماری ئیسلامی ئێران له به‌غدا له گه‌ڵ محه‌ممه‌د حه‌لبوسی سه‌رۆکی په‌رله‌مانی عێراق کۆبووه. نووسینگه‌ی ڕۆژنامه‌وانی سه‌رۆکی په‌رله‌مانی عێراق ڕایگه‌یاندووه ...\n20. باڵیۆزی ئێران له به‌غدا هۆکاری سزادانی زه‌ریف له لایه‌ن ئه‌مریکاوه ئاشکرا ده‌کات\n... نایاسایی ناوبراو هێناوه. به پێی ڕاپۆرتی جام کوردی، ئیره‌ج مه‌سجدی باڵیۆزی ئێران له عێراق له کاردانه‌وه‌ی به‌رامبه‌ر به سزادانی محه‌ممه‌د جه‌واد زه‌ریف له لایه‌ن ئه‌مریکاوه وتی: ڕۆڵ و پێگه‌ی وه‌زیری ...


کوردیپێدیا - ژاراوە\n🏰 ژاراوە | پۆل: شوێنەکان | زمانی بابەت: 🏳 کوردیی ناوەڕاست\nشارەدێی ژاراوەژاراوەی ناوچەی پشدەرپشدەر لە پارێزگای سلێمانیسلێمانی.\nگوندەکانی سنووری شارەدێی ژاراوە:\nئالیەڕەشئالیەڕەش، ئەرکەی خوارووئەرکەی خواروو، ئەرکەی سەرووئەرکەی سەروو، بارەپانەبارەپانە، باقیاواباقیاوا، بێ دەڵانبێ دەڵان، بەردێنانبەردێنان، بەستێبەستێ، بەستەسێنی خوارووبەستەسێنی خواروو، بەستەسێنی سەرووبەستەسێنی سەروو، بەلکبەلک، توتمەتوتمە، تۆپزاواتۆپزاوا، خویبیانخویبیان، خەندەکەخەندەکە، دوگەڵەی مەنگوڕدوگەڵەی مەنگوڕ، دووچۆماندووچۆمان، دۆڵەبەفرەدۆڵەبەفرە، زودانی تازەزودانی تازە، زودانی کۆنزودانی کۆن، زێوکەزێوکە، سپیرۆسپیرۆ، سپیگڵەسپیگڵە، سورەگڵەی خوارووسورەگڵەی خواروو، سورەگڵەی سەرووسورەگڵەی سەروو، سوڵتانەدێی تازەسوڵتانەدێی تازە، سوڵتانەدێی کۆنسوڵتانەدێی کۆن، سۆسنەسۆسنە، سێدەڵانسێدەڵان، سەرخانسەرخان، شروێتشروێت، شناوەشناوە، شکاوەشکاوە، قڕژاڵەبڕەقڕژاڵەبڕە، قەڵاوەقەڵاوە، گردئێسترگردئێستر، مارەدوومارەدوو، مام ژیلەمام ژیلە، ڕەزگەی خوارووڕەزگەی خواروو، ڕەزگەی سەرووڕەزگەی سەروو، کونەمارکونەمار، کوڵکوڵەکوڵکوڵە و کەرسۆنانکەرسۆنان.\n#ژاراوە | #پشدەر | #سلێمانی | #ئالیەڕەش | #ئەرکەی خواروو | #ئەرکەی سەروو | #بارەپانە | #باقیاوا | #بێ دەڵان | #بەردێنان | #بەستێ | #بەستەسێنی خواروو | #بەستەسێنی سەروو | #بەلک | #توتمە | #تۆپزاوا | #خویبیان | #خەندەکە | #دوگەڵەی مەنگوڕ | #دووچۆمان | #دۆڵەبەفرە | #زودانی تازە | #زودانی کۆن | #زێوکە | #سپیرۆ | #سپیگڵە | #سورەگڵەی خواروو | #سورەگڵەی سەروو | #سوڵتانەدێی تازە | #سوڵتانەدێی کۆن | #سۆسنە | #سێدەڵان | #سەرخان | #شروێت | #شناوە | #شکاوە | #قڕژاڵەبڕە | #قەڵاوە | #گردئێستر | #مارەدوو | #مام ژیلە | #ڕەزگەی خواروو | #ڕەزگەی سەروو | #کونەمار | #کوڵکوڵە | #کەرسۆنان |\n1. 👁 ئالیەڕەش\n2. 👁 ئەرکە کوێخا رەشید\n3. 👁 ئەرکەی خواروو\n4. 👁 ئەرکەی سەروو\n5. 👁 بارەپانە\n6. 👁 باقیاوا\n7. 👁 بێ دەڵان\n8. 👁 بەردێنان\n9. 👁 بەستێ\n10. 👁 بەستێ\n11. 👁 بەستە ستێنی خواروو\n12. 👁 بەستە ستێنی سەروە\n13. 👁 بەستەسێنی خواروو\n14. 👁 بەستەسێنی سەروو\n15. 👁 بەلک\n16. 👁 بەلک\n17. 👁 توتمە\n18. 👁 تۆپزاوا 2\n19. 👁 تەتمە\n20. 👁 خویبیان\n21. 👁 خەندەکە\n22. 👁 درگەڵەی مەنگوڕ\n23. 👁 دوگەڵەی مەنگوڕ\n24. 👁 دوو چۆمان\n25. 👁 دووچۆمان 2\n26. 👁 دۆڵە بەفر\n27. 👁 دۆڵەبەفرە\n28. 👁 زودانی تازە\n29. 👁 زودانی کۆن\n30. 👁 زودانی کۆن\n31. 👁 زێوکە 2\n32. 👁 زێوکە\n33. 👁 ژاراوەی کۆن\n34. 👁 سپیرۆ\n35. 👁 سپیرۆ\n36. 👁 سپیگڵە\n37. 👁 سپیە گڵە\n38. 👁 سورە گڵەی خواروو\n39. 👁 سورە گڵەی سەروو\n40. 👁 سورەگڵەی خواروو\n41. 👁 سورەگڵەی سەروو\n42. 👁 سولتانەدێێ کۆن\n43. 👁 سوڵتانەدێی تازە\n44. 👁 سوڵتانەدێی کۆن\n45. 👁 سۆسنە\n46. 👁 سیدەڵان\n47. 👁 سێدەڵان\n48. 👁 سەرخان\n49. 👁 سەرخان\n50. 👁 شروێت\n51. 👁 شروێت\n52. 👁 شناوە\n53. 👁 شکاوە\n54. 👁 شەهیدان (ژاراوە)\n55. 👁 قرژاڵە\n56. 👁 قڕژاڵەبڕە\n57. 👁 قەڵاوە\n58. 👁 قەڵاوە\n59. 👁 گرد ئێستر\n60. 👁 گردئێستر\n61. 👁 مارەدوو\n62. 👁 مارەدوو\n63. 👁 مام ژیلە\n64. 👁 مام ژیلە\n65. 👁 ڕەزگەی خواروو\n66. 👁 ڕەزگەی سەروو\n67. 👁 ڕەزکەی خواروو\n68. 👁 ڕەزکەی سەروو\n69. 👁 کانی گاران\n70. 👁 کوزینە\n71. 👁 کونە مارە\n72. 👁 کونەمار\n73. 👁 کوڵکوڵە\n74. 👁 کوڵکوڵە\n75. 👁 کەرسۆنان\n76. 👁 کەرسۆنان\n➕ ئەم بابەتە لەلایەن: (مانو بەرزنجی)ەوە لە: Jan 31 2018 9:21PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 31 2018 9:53PM باشترکراوە\n📷 فایلی وێنە 1.0.1 82 KB Jan 31 2018 9:57PM هاوڕێ باخەوان


كۆبەرهەمی خاتوو گەلاوێژ دابەشكرا\n21/11/2018 06:02 PM\nهاوكات لە گەڵ ساڵیادی وێیب سایتیgalawezh.com دا، وەك یە كەمین نووسەری كورد كۆبەرهەمی تەواوی كتێبەكانی خاتوو گەلاوێژ بەسەر كتێبخانە گشتیەكانی سنوری پارێزگای سلێمانی دابەشكراو لە ئایندەیەكی نزیكیشدا لە كتێبخانە گشتیەكانی هەولێرو دهۆك و هەڵەبجەو كەركویش دابەشدەكرێت.\nبە ئامادەبوونی باڵیۆز دكتۆر محمد سابیرو و ژمارەیەك لە ڕووناكبیرو نووسەران، لە هۆڵی كتێبخانەی گشتی سلێمانی، مەراسیمی دابەشكردنی 21 بەرهەمی خاتوو گەلاوێژ لە ژانەرەكانی ڕۆمان و چیرۆك و نۆڤلێت و یادەوەری و ئەدەبی منداڵان و وەڕگێڕان، دابەشی 42 كتێبخانەی سنوری پارێزگای سلێمانی سەربەوەزارەتی ڕۆشنبیری حكومەتی هەرێمی كوردستان كرا لە گەڵ كتێبخانەكانی بنكەی ژین و دەزگای سەردەم و مۆزەخانەی ئەمنە سورەكەو كتێبخانەی چاكسازی ژنان و پیاوانی سلێمانی.\nهەریەكە لە ئالان رەووف بەڕیوبەری كتێبخانە گشتیەكانی سلێمانی و پ.د. زاهیر لە تیف كەریم لە سایتیgalawezh.com وتاریان پێشكەشكردو باسیان لەم هەنگاوە گرنگە كرد بۆ پێشكەشكردنی كۆبەرهەمی نووسەران بە كتێبخانەكان و هاوكات پ.د. زاهیر لەتیف كەریم باسی لە وێب سایتی galawezh.com كردو داوای لە نووسەران و توێژەران ئەدیبان كرد وێب سایتەكەیان دەرگای واڵایە بۆ هەموو لایەك بۆ بڵاوكردنەوەی وتار یاخوود توێژینەوە دەربارەی ئەدەبیاتی خاتوو گەلاوێژ.\nهەر لەو بارەیەوە ڕۆژنامەنووس ژینۆ عەبدولڵا بەڕیوبەری وێب سایتی galawezh.com ڕایگەیاند، وەك بە ڵێنمان بە خوێنەرانی وێب سایتەكە مان دابوو لە ساڵیادی وێب سایتەكەماندا تەواووی كۆ بەرهەمەكانی خاتوو گە لاوێژ پێشكەش بە خوێنەران بكەین و خۆشبەختانە جارێكی تر بە چاپێكی نوێیوە، كۆبەرهەمەكان چاپكرایەوەو، وەك یەكەمین نووسەریش خاتوو گەلاوێژ تەواوی بەرهەمەكانی خۆی پێشكەش بە كتێبخانەكانی سەرجەم پارێزگاكانی هەرێم و كەركوك دەكات و پاشان كتێبخانەی زانكۆو پەیمانگاكان و دواتریش بە ئەدیبان و نووسەران.\nبەڕیوبەری وێب سایتیgalaezh.com ئاماژەی بەوەشدا، لە بەرنامەی داهاتووشماندایە زمانی عەرەبی و ئینگلیزی بۆ وێب سایتەكەمان زیاد بكەین و زیاتر خزمەتی خوێنەران بكەین و تەواووی ئەم كتێبانەش بە شێوازی pdf لە وێب سایدا هەیەو خوێنەران بە بێ بە رامبەر دەتوان بیخوێنەوە و سوودی لێ ببینن. شایەنی باسە مەراسیمەكە سەرلەبەیانی ڕۆژی (21/11/2018)....


قائیمقامی هەولێر، دۆخی كۆرۆنا هەستیارە - تۆڕی میدیایی خەڵک\nقائیمقامی هەولێر دەڵێت دۆخی كۆرۆنا هەستیارە و پێویستە بڕیارەكانی پەیوەست بەكۆرۆنا وەك خۆی جێبەجێ بكرێت لەلایەن هاووڵاتیان و حكومەتیشەوە.\nنەبەز عەبدولحەمید، قائیمقامی هەولێر بۆ دەنگی ئەمریكا دەڵێت، دۆخی كرۆنا هەستیارە پێویستە ئاگاداری خۆمان ودەوروبەرمان بین و پێویستە ڕێكارەكانی خۆپارێزی جێبەجێ بكرێت ئەو بڕیارانەی كەدراوە پێویستە جێبەجێ بكرێت وەكو خۆی چ لەلایەن هاوڵاتیانەوە چ لەلایەن لایەنە حكومییەكانەوە ئەگەر هەردوولا هاوكاربن بەدڵنیاییەوە ئێمە ناگەینە دۆخێكی مەترسیدار ناگەیەنە ئەو دۆخەی كەترسمان لێی هەیە هیوادارین هاووڵاتیانیش بەدەنگ بانگەواز و هۆشداریەكانی ئێمەوە بێن ئەو ڕێكارانەی پێویستە جێبەجێی بكەن بەتایبەت بەستنی ماسك و دروستنەكردنی قەرەباڵغی.\nئەوەشی وت” هەموو بڕیارێك كەدەدرێت دوای گوێگرتن لەڕاپۆرتی تەندروستیە، لایەنی تەندروستی واقیعەكە ڕووندەكاتەوە هەموو بڕیارەكانیش پەیوەستن بەواقیعی تەندروستی، ئەگەر بارودۆخەكە ئارام بێت ئەوا بەدڵنیاییەوە بڕیارەكان سوكترن بەڵام بارودۆخەكە چەند خراپ بێت ئەوەندە بڕیارەكان توندتر دەبێت بۆیە لەسەر كات و ساتی ئەوكات دەوەستێت لەوانەیە ئەو بڕیارانە دوو ڕۆژی تر سوك بكرێت و لەوانەشە گران بكرێت.\nسەبارەت بە جێبەجێكردنی بڕیارەكان لە پارێزگای هەولێر نەبەز عەبدولحەمید دەڵێت، هەموو ڕێنماییەكان لەهەولێر جێبەجێكراوە، بەیانی ژمارە 52 كە لە 24-10-2020 دەرچوو باس لەسزادانی ئەو كەسانە دەكات كەسەرپێچی دەكەن و ماسك نابەستن ژیان و تەندروستی هاووڵاتیان دەخەنە مەترسیەوە پێویستە ڕێكارەكان بەرامبەریان بگیرێتەبەر و سزابدرێن بڕیارەكە هەتا ئێستاش جێبەجێ كراوە.


له‌سه‌ر سكاڵایه‌ك دوو رۆژنامه‌نووس چوونه به‌رده‌م دادگا و یه‌كێكیان ده‌ستگیركرا\nهەواڵ / کوردستان :: پێش 3 هەفتە  :: 224 جار بینراوە\nدیدارى میدیایى له هه‌ولێر ئه‌نجامده‌درێت\nدواڕۆژ، كۆچه‌ر و بڕیار\nبه بریاری دادگای لێكۆڵینه‌وه‌ی هه‌ولێر رۆژنامه‌نوسێك ده‌ستگیركرا و یه‌كێك له پارێزه‌رانیشی رایده‌گه‌یه‌نێت: ده‌ستگیركردنه‌كه‌ى نایاساییه.\n(ئه‌مڕۆ یه‌كشه‌ممه 27ى تشرینى یه‌كه‌مى 2019) هه‌ریه‌ك له رۆژنامه‌نوسان نیاز عه‌بدوڵا و هێمن مامه‌ند له‌سه‌ر سكاڵای مەتین دلۆڤان بارزانی له به‌رده‌م دادگا ئاماده‌بوون و به بڕیارى دادوه‌ر رۆژنامه‌نوسى یه‌كه‌میان به كه‌فاله‌ت ئازادكرا و بڕیارى ده‌ستبه‌سه‌ركردنى دووه‌میشیان درا.\nگۆران دیبه‌گه‌یی، پارێزه‌ری ئه‌و رۆژنامه‌نوسانه به دواڕۆژی راگه‌یاند: رۆژنامه‌نووس هێمن مامه‌ند له‌سه‌ر ئه‌و سكاڵایه و به‌پێی مادده‌ی دوو له یاسای خراپ به‌كارهێنانی ئامێره‌كانی ئه‌لیكترۆنی ده‌ستگیركراوه.\nوتیشی: "هاوكات رۆژنامه‌نووس نیاز عه‌بدوڵا-ش بۆ هه‌مان مه‌به‌ست بانگهێشتی دادگا كرابوو، به‌ڵام به كه‌فاله‌تی پێنج ملیۆن دینار ئازادكرا".\nئاماژه‌ی به‌وه‌شكرد: ده‌ستگیركردنی هێمن مامه‌ند به‌بڕیاری دادگا بووه، به‌ڵام به‌پێی یاسا نابێت رۆژنامه‌نووس ده‌ستگیربكرێت، چونكه خراپ به‌كارهێنانی ئامێره‌كانی ئه‌لیكترۆنی ده‌كرێت بڕیاری ده‌ستگیركردنی بۆ ده‌ربچێت، به‌ڵام پێویسته به راسته‌وخۆ به كه‌فاله‌ت ئازادبكرێت، به‌ڵام دادگا پێشێلی ئه‌و یاساییه‌ی كردووه.\nهاوكات پارێزەر رێبین سەباح، پارێزەری دۆسیەكە بە دواڕۆژی راگەیاند: داوامانكرد كە دادگا لەجیاتی ئەوەی بەپێی یاسای خراپ بەكارهێنانی ئامێرەكانی موبایل دادگایی بكرێن بەپێی یاسای رۆژنامەنووسی مامەڵەیان لەگەڵدا بكرێت، بەڵام داواكەمان رەتكرایەوە و بە بریاری دادوەری لێكۆڵینەوە هێمن مامەند ماوەی هەشت رۆژ راگیرا.\nوتیشى: "سكاڵاكه له‌سه‌ر شه‌ش رۆژنامه‌نوس تۆماركراوه".


سلێمانی، ژنان بە ڕێپێوان و شانۆگەری ۲٥ی نۆڤەمبەریان پیرۆز کرد – RojNews.News\nسلێمانی، ژنان بە ڕێپێوان و شانۆگەری ۲٥ی نۆڤەمبەریان پیرۆز کرد\n24/02/2020 - 3:35:29 pm\nشەممە, 23 نوف 2019 – 17:45 ڕۆژنیوز – سلێمانی\nگروپی ژنانی باشوور بۆ پشتیوانێ رۆژئاوا، لە شەقامی سالم”سەهۆڵەکە” لە شاری سلێمانی، ڕێپێوانێکیان بە بۆنەی ڕۆژی بەرەنگاربوونەوەی توندوتیژی دژ بە ژنان، بە دروشمی”شەھیدان ھەڤرین خەلەف، دایە عەقیدە، ئامارا کۆبانێ سیمبوڵی بەرخۆدانی ژنانی تێکۆشەرن، بەرەنگاری ھەموو توندوتیژییەکان دەبینەوە” ئەنجامدا.\nڕێپێوانەکە پێکهاتبوو لە ژنانی سەرجەم پارتە سیاسییەکان، چالاکوانان و ژنانی هەر چوارپارچەی کوردستان، لەسەرەتاشدا ژنان لە سەهۆڵەکە کۆبوونەوە و دواتر بە دەف لێدان و وتنەوەی دروشمەکانی”بەرخۆدان ژیانە، ڕێگای هەموو ژنانە” و “ژن ژیان ئازادی” و چەندین دروشمی دیکە بەرەو باخی گشتی بەڕێکەوتن.\nلە ڕێپێوانەکەدا ژنان وێنەی هەر یەک لە شەهیدانی ژن لە هەر چوار پارچەی کوردستان ـ یان بەرزکردبووەوە لەوانە، هەڤرین خەلەف، ساکینە جانسز، دایە عەقیدە و بەشێک لە ژنانی قوربانی دەستی کۆمەڵگا کە کۆتاییان بە ژیانی خۆیان هێناوە یان کوژراون.\nپاشان ژنان لە بەردەم باخی گشتیدا کۆبوونەوە و کنێر عەبدوڵا لە سەر ناوی گروپی ژنانی باشور بەیاننامەیەکی خوێندەوە کە تێیدا هاتبوو: لە سەرتاسەری جیهاندا ژنان ڕووبەڕووی هەموو جۆرە توندوتیژییەک لە هەموو کایەکانی ژیاندا دەبنەوە و لە تەواوی کوردستان سەرەڕای زۆرترین بەرخۆدان و تێکۆشانی ژنان بۆ بە دەستهێنانی مافی نەتەوەیی، بەڵام ئەم توندوتیژییانە ڕووی لە زیادبوونە، بە هۆکاری بەردەوامبوونی شەڕ و داگیرکارییەکان لە کوردستاندا و ئەنجامنەدانی گۆڕانکاری ڕیشەیی و فکری لە تاکەکانی کۆمەڵگا و نالەباری باری ئابوری ژنان و باڵادەستبووونی نەریتی پیاوسالاری.\nلە درێژەی بەیاننامەکەدا هاتبوو: داگیرکاری لە بواری سەربازی، ئابووری و کلتووری بە تایبەت دراما تورکییەکان، بووەتە هۆکارێک بۆ بڵاوبوونەوەی توندوتیژی، هەروەها داگیرکارییەکانی ئەم دواییەی دەوڵەتی تورک بۆ سەر ڕۆژئاوای کوردستان و بەکارهێنانی چەکی قەدەغەکراو، کە ئەمانە هەمووی بە گەورەترین تاوانی جەنگ دادەنرێت.\nلە کۆتایی بەیاننامەکەدا هاتبوو: ئێمە ئەمساڵ لە هەڵمەتی بەرەنگاربوونەوەی توندوتیژی شان بە شانی خوشکانی میراباڵ و هەر سێ ژنە شۆڕشگێڕی رۆژئاوا وەک سیمبولی بەرخۆدان و تێکۆشان لە دژی هەموو توندوتیژییەکان بەرز ڕادەگرین و لە هەمانکاتدا سڵاو لە تێکۆشان و سەرهەڵدانی گەل لە هەموو ڕۆژهەڵاتی ناوەڕاست دەکەین و چالاکییەکانیان بە ڕەوا دەبینین لە دژی گەندەڵی و بەشداری کارای ژنان وەک گەورەترین هەنگاو دەبینین و ئێمەی ژنان بە یەکگرتووی دەتوانین کۆتایی بە توندوتیژی و داگیرکاری بێنین.\nدواتر شانۆیەک تایبەت بە توندوتیژی لە سەر ژنان لە لایەن گروپی ڕێکخراوی نوێگەر پێشکەش کرا، کە شانۆیەکە باس لە سیستمی کۆمەڵگا و زهنیەتی پیاوسالاری بوو کە چۆن ژنانیان کۆیلە کردووە و بەردەوام بە دڵخوازی خۆیان دەیانجوڵێنن، پاشان ژنان بە هۆشیاری و ئیرادەی خۆیان ئەو تەوقی کۆیلایەتییە تێکدەشکێنن.\nلە کۆتایشدا بە وتنەوەی دروشمی”لە دژی داگیرکاری و ژن کوشتن بێدەنگ مەبە” کۆتایی بە چالاکییەکان هات.\nلە کەرکوک ڕێکخراوەکانی بواری مافەکانی ژنان گردبوونەوە\nژنانی هەڵەبجە گردبونەوەیەكیان سازکرد


کەریم کابان لە تەمەنی ٧٩ ساڵییدا: تا گۆرانی بڵێم گەنج و بەگڕوتینم و پیر نابم – سه‌رده‌م\nکەریم کابان لە تەمەنی ٧٩ ساڵییدا: تا گۆرانی بڵێم گەنج و بەگڕوتینم و پیر نابم\nنزیکەی پازدە ساڵ لەمەوبەر، لەسەر کورسییەکی (چاخەنەی شەعب) دانیشتبوو، سەری بە ناو ڕۆژنامەیەکدا شۆڕکردبوویەوە، چوومە خزمەتی و خۆمم پێناساند، داوای چاوپێکەوتنێکی ڕۆژنامەوانیم لێکرد، بێئەوەی تەماشام بکات وتی: دنیا پڕبووە لە ڕۆژنامەنووس… نازانم لە کوێوە هەڵدەقوڵێن…!\nئەز هیچ نیگەران نەبووم لە قسەکەی، چونکە دەمزانی ڕاست دەکات و ڕۆژانە بە ناوی ڕۆژنامەنووسەوە داوای چاوپێکەوتنی لێ دەکرێت، هێشتا سەری لە ناو ڕۆژنامەکەدا بوو، کونجکوڵانە نیگایەکی لاپەڕەکەم کرد، بابەتێکی خۆمی دەخوێندەوە کە لەسەر بێ خانە و لانەکان و ئەوانەی شەوان لەسەر شەقام و بەردەم سینەماکان دەمێننەوە نووسیبووم، ئەو بابەتەم بە زمانێکی تەواو شاعیرانەی تێکەڵ بە خەمی مرۆڤ و حەسرەت و هەناسە تەزیوەکانیان نووسیبوو، بە ئەدەبێکەوە وتم: مامۆستا ئەو بابەتە هی منە… تەماشایەکی کردم و بە ڕوویەکی متمانە پێکراوەوە وتی: ئەمە دووەم جارمە دەیخوێنمەوە… زۆر جوان و کاریگەرە، ئیدی متمانەی پێ کردم و ئەو شەرەفەی پێ بەخشیم کە ببمە خاوەنی ئەم چاوپێکەوتنە سەرپێیانە، سەرپێیی، بەڵام ورد و بەچێژ و هەمەچەشن لە پرسیار و وەڵام.\nئیدریس عەلی: مامۆستا گیان دەمەوێت لە سەرەتای ئەم گفتوگۆیەماندا، بگەڕێینەوە بۆ قۆناغ و سەردەمی منداڵیت.\nکەریم کابان: باشە فەرموو… چۆن پێت خۆشە وا پرسیار بکە.\nئیدریس عەلی: باشە… خۆت دەزانیت قۆناغی منداڵی ناسکترین و هەستیارترین قۆناغی ژیانی مرۆڤە و بناغەی کەسێتی هەر تاکێک لەو قۆناغەدا دادەنرێت، دەمەوێت لە زاری خۆتەوە گوێم لێ بێت و بزانم تۆ کە ئێستا هونەرمەندێکی مەزن و ناوداریت، ژیان و گوزەرانی منداڵیت چۆن بوو؟\nکەریم کابان: قۆناغی منداڵی پڕە لە بیرەوەری و ڕووداو، بەڵام ئەوەی بەلای منەوە گرنگە و بیرم بێت، ئەو دەمەی من منداڵ بووم نەمدەزانی دەنگخۆشی چییە، ڕۆژێک کە لە پۆلی چواری سەرەتایی، وابزانم ساڵی ١٩٣٨ بوو، بۆ یەکەم جار بەرامبەر مامۆستاکەمان سروودی (ڕاچڵەکین و وریابوونەوە)م، وت، جا خۆتان دەزانن ئەوسا وابوو، قوتابی زۆر زۆر ڕێزی مامۆستای دەگرت و شەرمیشیان لێیان دەکرد، منیش لەو کاتەدا کە سروودەکەم وت، لە شەرما هەموو گیانم کەوتە لەرزین، دواتر مامۆستاکە لێم هاتە پێشێ و پێی وتم: باشە تۆ کە ئەوندە دەنگت خۆشە، بۆچی تاکو ئێستا قسەت نەکردووە؟ بۆ ڕۆژی دواتر منی خستە ناو ڕیزی (تیپی سروودی قوتابخانەکان) ئەمە سەرەتای هاتنە دونیای کاری هونەری من بوو لە قۆناغی منداڵیدا.\nجا دەبێت ئەوەش بڵێم کە من لە خێزانێکی نیمچە هونەری پەروەردە بووم، باوکم (جەلال کابان) دەنگی زۆر خۆش بوو، بیرم دێت دەفێکی هەبوو، بۆ مەولود خوێندن بەکاری دەهێنا، جاری وا هەبوو لەگەڵ کۆمەڵێک لە برادەرەکانیدا، شەوانە لە ماڵی خۆمان بەزمیان ساز دەکرد، یەکێ لەوانە (ئەحەی محەی جگەر) بوو، دادەنیشتن و ناوبەناو شیعری تەسەوف و هەندێ جاریش شیعری عاتفییان دەخوێندەوە، جا من و شەهید (قادر کابان) ی برام، لەو کەشە ئەدەبی و هونەرییەدا گەورە بووین و کاریگەریی زۆری کرد لەسەر ژیانی هونەریمان، لەبەر ئەوە هونەر بوو بە خولیامان و لێمان جیا نەبوویەوە.\nلە ساڵانی جەنگی جیهانیی دووەمدا، لە شاری سلێمانی ئیزگەیەکی ناوچەی دانرا، ئەو ئیزگەیە ئینگلیزەکان بۆ هەواڵ و پروپاگەندەی جەنگی جیهانی دایاننابوو، ئەوەندەی بیرم بێت، ئیزگەکە بریتی بوو لە ئیمپریفایەرێک و ئیکرۆفۆنێک، چەند بڵندگۆیەکیشیان لە سێ چاخانە و ناوبازاڕیش دانا، چاخانەی (حەمە تۆڵە و حەمە ڕەقە) و چاخانەیەکی تریش بوو بەداخەوە ناوەکەیم بیر نەماوە، چوار بڵندگۆش لەسەر چەتری پۆلیسی هاتوچۆی بەردەرکی سەرا دانرابوون، جا ئەوەش بڵێم، ئەوسا هەموو سلێمانی چەند ئۆتۆمبێلێکی کەمی تێدابوو و ژاوەژاو نەبوو، خەڵکی حەسیریان دەهێنا و لەسەر شۆستەکەی بەردەرکی سەرا دایان دەنا و لەسەری دادەنیشتن، بۆ ئەوەی گوێ لە هەواڵەکانی جەنگ و گۆرانی بگرن، کە لە بڵندگۆکانەوە پەخش دەکرا.\nئیدریس عەلی: ئەو چوار بڵندگۆیەی باسیان دەکەیت، ڕوویان لە کوێ کرابوو؟\nکەریم کابان: بەڵێ.. باش بوو ئەو پرسیارەت کرد، یەکێکیان ڕووی لە کانیسکان و یەکێکیان لە سەرشەقام و یەکێکیان سابوونکەران و یەکێکیان بۆ مەڵکەندی و گۆیژە کرابوو، من بە نووسراوێکی مودیری مەعاریف، نێردرامە ئەو ئیزگەیە و گۆرانیم دەوت، خەڵکی زۆریش دەهاتنە بەردەرکی سەرا و تەکلیفیان لێ دەکردم کە فڵانە گۆرانییان بۆ بڵێم لە ئیزگەکەوە.\nئیدریس عەلی: زۆر باشە مامۆستا گیان.. ئێستا ئێمە تێگەیشتین کە منداڵی تۆ منداڵییەکی هونەری بووە و لەو قۆناغە هەستیارەدا تۆ بە دونیای هونەر ئاشنا بوویت، بەڵام دەمەوێت بزانم ژیان و ڕووداوەکانی منداڵیت تا چەند لە هونەرەکتدا ڕەنگی داوەتەوە؟\nکەریم کابان: کە بیر لە منداڵی دەکەمەوە، هەست دەکەم بیر لە ساتێکی زۆر پیرۆز دەکەمەوە و ئیتر بەدەست خۆم نییە دەکەومە نێو خەیاڵی ڕۆژانی زوو، ببورە من ئێستا نازانم چۆن گوزارشت لەو هەستە بکەم.\nئیدریس عەلی: ببورە مامۆستا، من مەبەستم ئەوەیە منداڵی خۆت تا چەند لە هونەرەکەتدا ڕەنگی داوەتەوە؟ یاخود چ کاریگەرییەکی بەسەر ڕەوتی گەشەکردن و بەرەوپێشچوونی تۆوە هەیە؟\nکەریم کابان: هههههها… من لە کاری هونەریدا ئێستاش گەنج و بەگوڕوتینم… ئاوازی تازەم هەیە بەنیازی بەرهەمی تازەم، شیعری گەنجی ئەم سەردەمەم هەڵبژاردووە، شیعرێکی (ئەحمەد محەمەد)م هەڵبژاردووە بە ناوی (شاری خەزان) ئەگەر تەمەن ڕێگە بدات تۆماری دەکەم، دیارە شیعرەکەش باس لە تەمەن دەکات… بەڕای من دانانی ئاواز و گۆرانی، مەسئولیەتی خۆی هەیە، چونکە نوێنەرایەتی هونەری میللەتێک دەکات، خۆ ناکرێ کارێک بکەیت سەقەت بێت، چونکە ڕووزەردی بەردەم هونەری میللەتەکەمان دەبین.\nئیدریس عەلی: یەکەم بەرهەمی گۆرانیت، کە تۆی بە خەڵک ناساند و ناوبانگی پێبەخشیت کامە بوو؟\nکەریم کابان: بیرم دێت ساڵی ١٩٥٤ لە بەغدا، کە بۆ کاری تایبەتی خۆم چووبووم، لەو ئوتێلەی تیای دەمامەوە، هونەرمەند (حەسەن زیرەک)م بینی، بۆ بەیانییەکەی چوومە ئیزگەی بەغدا، لەوێ کاسێتێکم تۆمار کرد کە هەشت گۆرانی لەخۆ گورتبوو، سیانیان ئاوازی خۆم بوو، بە نیسبەت یەکەم بەرهەمیش کە منی ناساند، ساڵی ١٩٧٤، لە شاخ لەگەڵ (تیپی مۆسیقای شۆڕش) لە گوندی (وەسان) هەردوو گۆرانی (یاران وەسێتم و شەو)م، تۆمار کرد و شەوی ١١/٩/ ١٩٧٤، لە یادی هەڵگیرساندنی شۆڕشی ئەیلوولدا، هەردوو گۆرانییەکە بڵاوکرانەوە و زۆر بەخێرایی چووە ناو جەماوەر و خەڵکێکی زۆر ڕۆژانە گوێیان لێ دەگرتن، ئەم دوو گۆرانییەم سەرکەوتنێکی چاکیان بەدەستهێنا، پاشان لە شاری سلێمانی ساڵی ١٩٧٦، بەشێوەیەکی تازە و باشتر تۆمارم کردنەوە، دوای ئەوەش لە ڕێگەی شاشەی تەلەفزیۆنی کەرکوکەوە، زیاتر چووە ناو خەڵکەوە.\nئیدریس عەلی: هەر تێکست و ئاوازێک هاتبێتە بەردەستت، یەکسەر کارت لەسەر کردووە، یاخود مەرج و پێوەرەکانت چین بۆ ئەوەی قبوڵیان بکەیت و کاریان لەسەر بکەیت؟\nکەریم کابان: سەرەتا خۆم هەڵسەنگاندنیان بۆ دەکەم، دواتر دەیدەم برادەرە شارەزاکانم لە ڕووی شیعر و ئاوازەوە، ئەگەر هەموومان ڕامان لەسەری باش بێت، کاری لەسەر دەکەم، تەنانەت ئەو ئاوازانەش کە هی خۆمن، بۆ چەند کەسێکی شارەزای دەڵێم، هەرگیز لەخۆمەوە بڕیار لەسەر کارە هونەرییەکانم نادەم، خۆشبەختانە ئەوانەی ئاوازەکە، یان شیعرەکەم بۆ ناردوون، زەوقی هونەریان زۆر جوان بووە، بۆیە دەتوانم بڵێم بەشێکی سەرکەوتنی کارەکانم دەگەڕێتەوە بۆ ئەو پرس و ڕاوێژەی لەگەڵ هونەرمەندە شارەزاکاندا دەیکەم.\nئیدریس عەلی: لە ساڵانی ڕابردوودا مۆسیقا و کاری تۆمارکردنی گۆرانییەکان چۆن بوون؟\nکەریم کابان: بیرمە ساڵانی چلەکان، مۆسیقار زۆر کەم بوو، بە پەنجەی دەست دەژمێردران، بیرمە کوڕێک هەبوو، کوێریش بوو، کەمانی لێدەدا، ناوی (عەزیزی عەزرا وەردە) بوو، جا ئەوەشت پێ بڵێم، ئەوسا گۆرانی وتن زۆر عەیب بوو، ئەوەی گۆرانی وتبا پێیان دەوت لۆتی!\nئیدریس عەلی: کەواتە تۆش بەر ئەم تانە و تەشەرانە کەوتوویت؟\nکەریم کابان: بەڵێ زۆر جارش بەری کەوتووم، بەڵام من هیچم نەدەوت و وەڵامی کەسم نەدەدایەوە، بیرمە دەیان جار پێیان وتووم (لۆتی) چونکە گۆرانیبێژ بووم، بەگشتی ئەوسا گۆرانی وەک ئێستا پیرۆز و بەنرخ نەبوو.\nئیدریس: با لە هونەر دووربکەوینەوە… ئێستا تۆ تەمەنت گەیشتۆتە (٧٩) ساڵ، دەمەوێ بڵێم تا چەند ئاوات بە گەنجێتی دەخوازیت و دەتەوێت چی بە گەنجانی ئەمڕۆ بڵێیت؟\nکەریم کابان: من بەپێی کات و سەردەمی خۆم، گەنجێتییەکی خۆشم بەسەر برووە، ئەوسا ژیان بە سادە و ساکاری دەڕۆیشت، هەرگیز پەشیمان نیم لەو ژیانی گەنجێتییەی خۆم، من ئێستاش خۆم بە گەنج دەزانم و زۆرێک لە هاوڕێکانیشم بریتین گەنجان، من هەرکات توانای گۆرانیم نەما، ئەوساکە هەست دەکەم پیر بووم.\nئیدریس عەلی: زۆر جار گوێمان لە هونەرمەندە کۆنەکان دەبێت، گلەیی لە گەنجان دەکەن و دەڵێن: هونەری کوردییان شێواندووە، تۆ لەم بارەوە ڕات چییە؟\nکەریم کابان: بەڕاستی زۆر هەڵە دەکەن، هونەر زۆر پیرۆزە، بەڵام هەندێک لەو گەنجانە شیعری وا هڵدەبژێرن، لە هەموو شتێک دەچێت شیعر نەبێت، یاخود هی وا گۆرانی دەڵێت، کە خۆشی دەزانێت دەنگی زۆر ناخۆشە، ئەمەشیان بەداخەوە کردووە بە کاری بازرگانی، کوڕە دەوڵەمدێک دێت و بە هێزی پارە و سامان گۆرانییەک تۆمار دەکات بۆ ناوبانگ، ئەمانە هونەرەکەمان دەشێوێنن، بەپێچەوانەشەوە لەولاوە هونەرمەندی گەنجی بەتواناشمان زۆرە.\nئیدیس عەلی: باشە تۆ هەست ناکەیت کەناڵەکانی ڕاگەیاندیش پاڵپشتی ئەو گەنجە دەنگ ناخۆشانە دەکەن، بەوەی بەردەوام بەرهەمەکانیان بڵاودەکەنەوە؟\nکەریم کابان: بەداخەوە تۆ ڕاست دەکەیت، ڕاگەیاندنەکانی ئێمە هیچ جۆرە حیسابێک بۆ بەرهەمی باش و خراپ ناکەن، هەرچی بێتە بەردەمیان، دەیخەنە سەر ساشە، ئەوانیش بەشێکی تاوانەکەیان بەردەکەوێت، هەموو ڕاگەیاندنەکان پێویستە لیژنەی تایبەتیان هەبێت بۆ هەڵسەنگاندنی کاری باش و خراپ.\nئیدریس عەلی: گەر نەبێتە پرسیارێکی پۆلیسی، دەمەوێت بزانم چ بیرەوەرییەکی تایبەتت لەگەڵ گۆرانی (یاران وەسێتم) دا هەیە؟\nکەریم کابان: من بیرەوەری عاشقانەم لەگەڵ ئەو گۆرانییەدا نییە ههههها.\nئیدریس عەلی: چۆن بڕوا بکەین؟ ههههها.\nکەریم کابان: ئاخر ئەوکاتە ژن و خێزانم هەبوو کە ئەو گۆرانییەم وت… من بە وەسفی (وەسێتنامە)کەی (وەلی دێوانە) شەیدا بووم، بۆیە ئەو شیعرەم هەڵبژارد و ئاوازم بۆ دانا.\nئیدریس عەلی: دیارە ئاوازی زۆریشت داناوە؟\nکەریم کابان: زۆریش نا… ئاوازم بۆ (لە درزی پەچە و چادە چۆڵ و هۆڵ و سێبەر بوو)م بۆ خۆم دانا، بەڵام ڕەحمەتی (قادر کابان)ی برام حەزی کرد ئەو بیڵێت، ئیتر ئەوە بوو لە تەلەفزیۆنی کەرکوک، بە ڕەشوسپی تۆماری کرد، یادی بەخێر ئاوازم بۆ کاک (عوسمان عەلی)ش، داناوە.\nئیدریس عەلی: بۆچی باسی دڵدراییەکانی سەردەمی گەنجێتیمان بۆ ناکەیت.. ئایا دڵداریت نەکردووە بە گەنجی؟\nکەریم کابان: بەڵێ کردوومە، چۆن نەمکردووە، تەنانەت ژنێکم بە خۆشەویستی و دڵداری هێنا، بەڵام دواجار لێک جودا بووینەوە.\nئیدریس عەلی: لەگەڵ شەهیدی برات کاک قادر کابان، تا چەند کاری هونەری هاوبەشتان دەکرد پێکەوە… جگە لە برایەتی، پەیوەندی هونەریتان چۆن بوو پێکەوە؟\nکەریم کابان: هەمیشە پێکەوە کارمان دەکرد و ئاڵوگۆڕی بیروبۆچوونەکانمان دەکرد، بەتایبەت ئەو یان من ئاوازێکمان دابنایە، پێکەوە گفتوگۆمان لەسەر دەکرد.\nئیدریس عەلی: بۆچی تاکو ئێستا گۆڕەکەی کاک قادر نەدۆزراوەتەوە… بەتایبەت دوای ڕوخانی بەعس؟\nکەریم کابان: دوای پرۆسەی ئازادی عێراق، وەفاتنامەکەمان لە بەغدا دۆزییەوە، بەڵام خۆتان دەزانن لەسەر هەموو وەفاتنامەیەک ژمارەی گۆڕ و شوێنەکە دەنووسرێت، کەچی لە بەختی خراپی ئێمە، ئەو وەفاتنامەیەی شەهید قادری برام، نە ژمارە و نە شوێنی لەسەر نەنووسرابوو، ٢٣ ساڵیشی بەسەر چووبوو.\nئیدریس عەلی: لەگەڵ مامۆستا حەمەساڵەح دیلاندا، چ یادگارییەکت هەیە؟\nکەریم کابان: زۆر هاوڕێ بووین پێکەوە، سەرباری ئەوەی ئەو ماوەیە من چواردە ساڵ لە خوارووی عێراق ژیام، لەگەڵ ئەوەشدا دانیشتن و کۆڕ و بەزمی زۆمان پێکەوە هەبوو، من زۆر هۆگری دەنگی بووم، ئێستاش ناوبەناو گوێی لێ دەگرم.\nئیدریس عەلی: لە چ شتێکی ئێستای سلێمانی بێزاریت؟\nکەریم کابان: لە قەرەباڵغی ناو بازاڕ و دەنگەدەنگ و هاواری خەڵک، نە ڕێ هەیە بڕۆی، نە دەتوانی بە هێمنی پیاسەیەک بکەیت، تەواو سیمای شار تێکچووە.\nئیدریس عەلی: حەز لە دەنگی کێ دەکەیت؟\nکەریم کابان: مامۆستا دیلان و حەسەن زیرەک و ماملێ و حەسەن گەرمیانی، لە گەنجەکانیش حەزم لە بەهجەت یەحیایە، زەکەریاش گۆرانی (بگەڕێوە) زۆر جوان دەڵێت.\nئیدریس عەلی: ڕوویداوە بەدیار گۆرانییەکی خۆتەوە بگریت؟\nکەریم کابان: بەڵێ زۆر جاریش، بۆ نموونە جارێکیان لە شاری سنە گۆرانیم دەوت، بینیم لە ناو هۆڵەکەدا خەڵک دەگرین، خۆیشم قوڕگم پڕ بوو و گریام.\n2020-10-02 /by Zamwa Mhamad\nhttps://sardem.org/wp-content/uploads/2020/10/sardem-babat-new.png 500 800 Zamwa Mhamad https://sardem.org/wp-content/uploads/2020/05/sardem.org-logo-e1589798366328.jpg Zamwa Mhamad2020-10-02 07:58:462020-10-02 07:58:46کەریم کابان لە تەمەنی ٧٩ ساڵییدا: تا گۆرانی بڵێم گەنج و بەگڕوتینم و پیر نابم


زانیاری نوێ دەربارەی رێنماییەکانی وەزارەتی دەرەوە بۆ سەفەرکردن پەیوەند بە کۆڤید - ١٩ - Mino Danmark\n08/07/2020 / کۆڤید ۱۹ به کوردی سۆرانی: /\nرێگای سەفەرکردن بۆ ژمارەیەکی زۆر لە وڵاتانی یەکێتی ئەوروپا/شینگن و بریتانیا کراوەتەوە، دەزگای دەوڵەت بۆ خۆپاراستن وچارەسەرکردنی نەخۆشییە گوازراوەکان، بارودۆخەکە هەڵ دەسەنگێنێت، کە رێژەی تەشەنەکردن و تووشبوون کەمە، وە دانمارکییەکان دەتوانن سەفەر بکەن بەبێ دانانی هیچ سنوورێک. بۆ ئەو وڵاتانەی یەکێتی ئەوروپا/شینگن و بریتانیا، کە دەزگای دەوڵەت بۆ خۆپاراستن و چارەسەرکردنی نەخۆشییە گوازراوەکان، بەهۆی تەشەنەکردنی نەخۆشییەکەوە، لە ریزبەندی وڵاتانی کەرێنتینە دایناون، بەپێی رێنماییەکانی وەزارەتی دەرەوە بۆ سەفەرکردن، رەنگی پرتەقاڵی کاری پێدەکرێت ( هەموو سەفەرێک، کە زۆر پێویست نییە، رێنمایی دەکرێیت کە نەیکەیت). هەروەها بە پێی رێنماییەکانی سەفەرکردن، بۆ ئەو وڵاتانەی یەکێتی ئەوروپا/شینگن و بریتانیا، کە سنووردارکراون بۆ گەشتیاری دانمارکی، رەنگی پرتەقاڵی کاری پێدەکرێت.\nلەم لینکەی خوارەوە، دەتوانیت زانیاری زیاتر لەبارەی رێنماییەکانی وەزارەتی دەرەوە بۆ سەفەرکردن بۆ وڵاتانی یەکێتی ئەوروپاو – ولاتانی شینگن بخوێنیتەوە:\nجگە لەمە وەزارەتی دەرەوە رێگای سەفەرکردن بۆ چەند وڵاتێک لەدەرەوەی یەکێتی ئەوروپا/شینگن و بریتانیا دەکاتەوە، کە یەکێتی ئەوروپا بارودۆخەکە هەڵدەسەنگێنێت، کە رێژەی تەشەنەکردن و بڵاوبوونەوەی نەخۆشییەکە، کەمترە یان وەک تێکڕای رێژەی تووشبوونە لە یەکێتی ئەوروپا. لێرەدا هەلومەرجێکی تر دیتە ئاراوە، کە ئەو وڵاتە بۆ سەفەرکردنی گەشتیاری دانمارکی، هیچ سنوورێکی دانەنابێت و مەرجی کەرێنتینەکردنی نەبێت، وە بارودۆخی گشتی خۆپاراستن و دڵنیایی وڵاتەکە، لەبارو پەسەند بێت.\nلەم لینکەی خوارەوە، دەتوانیت زانیاری زیاتر لەبارەی رێنماییەکانی وەزارەتی دەرەوە بۆ سەفەرکردن بۆ وڵاتانی دەرەوەی یەکێتی ئەوروپاو – وڵاتانی شینگن بخوێنیتەوە:\nبۆ ئەو وڵاتانەی، کە بەپێی رێنماییەکانی سەفەرکردن رەنگی زەردە، وەزارەتی دەرەوە داواتان لێدەکات کە زیاد لە پێویست ئاگادار بن، هەمیشە ئاگاداری تازەترین رێنماییەکانی سەفەرکردنی ناو ئەو وڵاتە بن و لەم لینکەوە ئاگاداری رێنماییە تایبەتییەکانی وەزارەتی دەرەوە بن: Udenrigsministeriets særlige rejseråd til en tid med COVID-19 ا\nهەروەها تۆ ئامۆژگاری دەکرێیت، بە دابەزاندنی ئەو ئەپلیکەیشنە و خۆت لە لیستی دانمارکییەکان ناونووس بکە. لەوێوە تۆ هەموو زانیارییەکت پێدەگات، ئەگەر گۆڕانکاری لە رێنماییەکانی سەفەرکردندا رووبدات، بۆ ئەو وڵاتەی کە تۆ سەفەری بۆ دەکەیت.\nتۆ دەتوانیت لە رێگای ماڵپەڕی باڵوێزخانەکانی دانمارکەوە، تازەترین زانیاری دەربارەی هەر وڵاتێک پەیدا بکەیت. زانیاری لەبارەی سنووردارکردنی سەفەر و رێکارەکانی تر لەلایەن لێپرسراوانی ئەو وڵاتانەوە، بۆ راگرتنی تەشەنەکردن و بڵاوبوونەوەی نەخۆشییەکە.\nherدانمارک باڵوێزخانەی لە هەموو وڵاتێکدا نییە. هەندێک لە باڵوێزخانەکان کاری چەند وڵاتێک دەکەن. تۆ دەتوانیت ئەو باڵوێزخانەیە پەیدا بکەیت، کە بۆ تۆ گرنگە، بەوەی کە ناوی ئەو وڵاتە لێرەدا بنووسیت\nDu er her: Mino Danmark / زانیاری نوێ دەربارەی رێنماییەکانی وەزارەتی دەرەوە بۆ سەفەرکردن پەیوەند بە کۆڤید – ١٩


👁 ئەڤ بابەتە 15,603 جار هاتیە دیتن\n📅 دەمێ تومارکرنێ Mar 14 2019 6:02PM\nخانەقین 1955 [ زێدە... 👁] ✖ ✖ 0 1 ✔ 80% ✍ س.ئـ. 14-3-2019 18:02:33\n📅 دەمێ تومارکرنێ May 19 2016 8:05AM\n👁 ئەڤ بابەتە 5,424 جار هاتیە دیتن\nئاهەنگی یەکێتی ئافرەتانی خانەقین لەگەل یەکەم تیپی [ زێدە... 👁] ✖ ✖ 1 0 ✔ 94% ✍ م.ب. 19-5-2016 8:05:40\n📊 ئاوارەکانی خانەقین ئامادەنین بگەڕێنەوە ناوچەکانی خۆیان ئامار و راپرسیا\n📅 دەمێ تومارکرنێ Dec 7 2018 8:50AM\nدواڕۆژ، سیروان حەسەن لەماوەی پێنج ساڵی رابردوودا [ زێدە... 👁] ✖ ✖ ✖ 0 1 ✔ 97% ✍ هـ.ب. 7-12-2018 8:50:20\n📅 دەمێ تومارکرنێ Jan 28 2013 9:23PM\n👁 ئەڤ بابەتە 14,371 جار هاتیە دیتن\nخانەقین [ زێدە... 👁] ✖ ✖ 0 0 ✔ 70% ✍ هـ.ب. 28-1-2013 21:23:09\n📝 ئەنجومەنی وەزیران هێرشەکەی خانەقین رسوا دەکات بەلگەنامە\n📅 دەمێ تومارکرنێ Apr 28 2014 10:27PM\nبە توندی ئەو هێرشە تیرۆرستییە خوکوژییە ڕسوا و شەرم [ زێدە... 👁] ✖ ✖ ✖ 0 0 ✔ 62% ✍ هـ.ب. 28-4-2014 22:27:26\n📊 باخەکانی خانەقین دەسوتێندرێن و دەکرێن بە شوێنی نیشتەجێبوون ئامار و راپرسیا\n📅 دەمێ تومارکرنێ Jun 24 2017 1:16PM\n👁 ئەڤ بابەتە 8,333 جار هاتیە دیتن\nماوەی چەند ساڵێکە ڕووبەرێکی بەرفراوان لە باخەکانی [ زێدە... 👁] ✖ ✖ 1 0 ✔ 99% ✍ ئـ.ئـ.ف. 24-6-2017 13:16:29\n🏰 باخەکانی خورما لە خانەقین جهـ\n📅 دەمێ تومارکرنێ Jun 8 2017 5:00AM\nرووداو - خانەقین خانەقین بە شاری نێو باخان دەناسر [ زێدە... 👁] ✖ ✖ 8 0 ✔ 99% ✍ ئـ.ئـ.ف. 8-6-2017 5:00:53\n📝 بانگەوازێک لەسەر خراپی رەوشی خانەقین لەلایەن ژمارەیەک کەسایەتی سیاسی و پەرلەمانی بەلگەنامە\n📅 دەمێ تومارکرنێ May 22 2019 3:50PM\nماوەیەکە دەستەو تاقمی چەکدار بەناوی داعشەوە، شەوان [ زێدە... 👁] ✖ ✖ 0 2 ✔ 99% ✍ هـ.ب. 22-5-2019 15:50:12\n📊 بەرپرسێک: لە دووساڵدا 500 گەنجی خانەقینی بوون بە حەشد شەعبی ئامار و راپرسیا\n📅 دەمێ تومارکرنێ Apr 12 2017 4:55PM\n👁 ئەڤ بابەتە 5,532 جار هاتیە دیتن\nەپرسێکی پارتی لە خانەقین ئاشکرای دەکات، کە تاوەکو [ زێدە... 👁] ✖ ✖ ✖ 0 0 ✔ 89% ✍ هـ.ب. 12-4-2017 16:55:29\n| دروستکرنا لاپەری 4,493 چرکە!


لیژنه‌ى دارایى شه‌شه‌مین كۆبوونه‌وه‌ى خۆی له‌سه‌ر پڕۆژه یاساى چاكسازى ئه‌نجامدا\n07/02/2018 07:56:00 ص\nلیژنه‌ى دارایى و كاروبارى ئابوورى و وه‌به‌رهێنان له په‌رله‌مانى كوردستان، شه‌شه‌مین كۆبوونه‌وه‌ى خۆی له‌سه‌ر پڕۆژه یاسای چاكسازى له خانه‌نشینى وده‌رماڵه و ئیمتیازاته‌كان ئه‌نجامدا و نوسینی راپۆرت سه‌باره‌ت به پڕۆژه یاساكه‌ش نزیكبۆته‌وه.\nئه‌مڕۆ چوارشه‌ممه 7/2/2018، لیژنه‌ی دارایی و كاروباری ئابووری و وه‌به‌رهێنان له په‌رله‌مانی كوردستان، له هۆڵى لیژنه له ته‌لاری په‌رله‌مان له‌سه‌ر پڕۆژه یاساى چاكسازى له ده‌رماڵه و ئیمتیازاته‌كان كۆبۆوه.\nله شه‌شه‌مین كۆبوونه‌وه‌ى لیژنه‌كه‌دا كه زیاتر له 30 كاتژمێرى خایاندووه به وردى ماده و بڕگه‌كانى پڕۆژه یاساى چاكسازى له خانه‌نشینى و ده‌رماڵه و ئیتمیازاته‌كان گفتوگۆى له‌سه‌ر كراوه.\nله‌ئێستادا لیژنه‌كه نزیكبۆته‌وه له ئاماده‌كردنى راپۆرتى لیژنه‌كه له‌سه‌ر پڕۆژه یاساكه و دواتر كۆبوونه‌وه‌ى هاوبه‌شى لیژنه په‌یوه‌ندیداره‌كانى تایبه‌ت به پڕۆژه یاساكه و ئاماده‌كردنى راپۆرت و ئاراسته‌كردنى بۆ سه‌رۆكایه‌تیى په‌رله‌مانى كوردستان بۆئه‌وه‌ى بخرێته به‌رنامه‌ى كارى دانیشتنه‌كانى په‌رله‌مان بۆ گفتوگۆكردنى و په‌سندكردنى.


سلێمانی؛ په‌رله‌مانی كوردستان به‌دواداچون بۆ ٢٠ ملیار دینارەكەی پایتەختی رۆشنبیری ده‌كات\nسەرۆکی لیژنەی رۆشنبیری لە پەرلەمانی کوردستان، لوقمان وەرتی رایگەیاند، دەستیان كردوە بە بەدواداچون بۆ ئەو 20 ملیار دینارەی كە بۆ ژێرخانی كولتوری شاری سلێمانی تەرخان كراوە. بەڕێوەبەری گشتی رۆشنبیری و هونەری سلێمانیش دەڵێت؛ ئامادەی هەمو هاوكارییەكی لیژنەكە لەوبارەیەوە بكەن.\nئاوێنە: ئەمڕۆ لیژنەی رۆشنبیری، کۆمەڵگەی مەدەنی و وەرزش لە پەرلەمانی کوردستان بە مەبەستی بەدواداچوون و لێکۆڵینەوە لە پرسی خەرجکردنی ٢٠ ملیار دیناری ساڵانەی تایبەت بە شاری سلێمانی، سەردانی بەڕێوەبەرایەتی رۆشبیری سلێمانی-یان کرد.\nساڵی 2012 پەرلەمانی كوردستان سلێمانی وەك پایتەختی رۆشنبیری ناساندو لە ساڵی 2013 بڕی 20 ملیار دینار تەرخانكراوە بۆ ژێرخانی كولتوری لە پایتەختی رۆشنبیری.\nدوا بەدوای كۆبونەوەكەش سەرۆکی لیژنەكە لوقمان وەرتی لە كۆنگرەیەكی رۆژنامەوانی هاوبەشدا لەگەڵ بابەكر دڕەیی، بەڕێوەبەری گشتی رۆشنبیری و هونەری سلێمانی رایگەیاند"هاتوین بۆ بەدواداچونی ئەم پرسە، لەگەڵ بەڕێوەبەری گشتی رۆشنبیری و هونەری سلێمانی دانیشتین و لەگەڵ ژمێریاریی بەڕێوەبەرایەتییەكە دانیشتن و هەمو ئەوراقەكانمان خرایە بەردەست. بەشێك لەم پارەیەی تەرخانكراوە بۆ ژێرخانی كلتوری خەرج كراوە بەڵام بەشێكی تری بۆ بواری تر بەكارهاتوە. ئێمە كۆمەڵێك سەرنج و تێبینی خۆمان هەیە و لیژنەكەمان بەردەوام دەبێت لەسەر لێكۆڵینەوە لە وردەكارییەكانی خەرجكردنی پارەكە كە ئەمڕۆ هەموی بە ئەوراق خراوەتە بەردەستمان و دواتر بە راپۆرتێك سەرۆكایەتی پەرلەمانی كوردستان لەئەنجامەكانی ئاگاداردەكەینەوە."\nلەلای خۆیشییەوە بابەكر دڕەیی، بەڕێوەبەری گشتی رۆشنبیری و هونەری سلێمانی، رایگەیاند، كە ئامادەن هەمو وردەكارییەكی خەرجكردنی ئەو پارەیە بخەنە بەردەست لیژنەكە و هاوكاریان بن.\nدڕەیی وتی"سوپاسی لیژنەكەی پەرلەمان دەكەین كە ئەمڕۆ هاتون و لەخزمەتیاندا بوین، بێگومان ئێمە ئامادەین بۆ هەمو وردەكارییەك. ئێمە پابەندین بەوەی كە هەمو داواكارییەكانی ئەوان جێبەجێ بكەین."\nبەڕێوەبەری گشتی رۆشنبیری و هونەری سلێمانی جەختی كردەوە"هیچ پارەیەك لەو بڕە پارەیەی كە تەرخان كراوە نییە، دیار نەبێت. لیژنەكەی پەرلەمان بەردەوام دەبن لە بەدواداچونەكەیان و ئێمەش تا كۆتایی هاوكاریان دەبین."


گرووپی 20 لەبارەی یارمەتیدانی ئەفغانستان كۆ دەبێتەوە\n:: PM:12:25:12/10/2021 \nرێبەرانی گرووپی 20 بە ئامانجی هەڵسەنگاندنی پێدانی پارە و یارمەتی دارایی بە ئەفغانستان و ئەو تەنگژە داراییەی تووشی ئەو وڵاتە بووە، كۆ دەبنەوە.\nكۆبوونەوەكە ئەمڕۆ سێشەم 12ی تشرینی یەكەم دەكرێت. ئەنتۆنیۆ گۆتێرێس سكرتێری گشتیی رێكخراوی نەتەوە یەكگرتووەكان، داوای لە كۆمەڵگەی نێودەوڵەتی كرد بە پێدانی پارە بەو وڵاتە، رێگری لە داڕمانی ئابووری ئەفغانستان بكەن، چونكە دراوی بیانی، زۆر كەمی كردووە و زیانی بە ئابووری ئەفغانستان گەیاندووە.\nبەشێك لە وڵاتانی دنیا مەرجیان ئەوەیە ئەگەر تاڵیبان بنەماكانی مافی مرۆڤ پێڕەو بكات، ئەوجا یارمەتی دارایی دەدەن. سەرۆكی وەزیرانی ئیتاڵیا كە سەرۆكایەتی ئەو خولەی گرووپەكە دەكات، گوتوویەتی ئامانجیان ئەوەیە رێگری لە كارەساتێكی مرۆیی بكەن.\nلەبەر تاڵیبان نابێ كۆمەڵگەی نێودەوڵەتی سزای خەڵكی ئەفغانستان بدەن\nبەگوێرەی بی بی سی، سكرتێری گشتیی رێكخراوی نەتەوە یەكگرتووەكان گوتوویەتی، لەبەر تاڵیبان نابێ كۆمەڵگەی نێودەوڵەتی سزای خەڵكی ئەفغانستان بدەن، چونكە زیاتر لە 18 ملیۆن ئەفغان لە ژێر كاریگەریی دۆخی ئابووری زیانیان بەركەوتووە.\nئەو هەروەها پێداگری كردووە، پرسی یارمەتیدانی دارایی دەبێ لە پرسی بەفەرمی ناساندنی تاڵیبان جیا بكرێتەوە، دەبێ پارە بڕژێتە بازاڕەكانی ئەفغانستانەوە.\nگۆتێرێس ئاماژەی بە بانكی جیهانیی كردووە كە دەتوانێ راستەوخۆ لە رژاندنی پارە بە بازاڕەكانی ئەو وڵاتە رۆڵی هەبێت. هەروەها داوای لە تاڵیبان كردووە رێز لە مافی مرۆڤ بگرێت و ئازادی بە ژنان بدات.


An International Workshop Held at the Faculty of Engineering Titled: The Preparation of Rehabilitation Measure in the Old Town of Koya - Faculty of Engineering\nAn International Workshop Held at the Faculty of Engineering Titled: The Preparation of Rehabilitation Measure in the Old Town of Koya\nposted Oct 12, 2019, 3:30 PM by feng@koyauniversity.org [ updated Dec 7, 2019, 10:48 PM ]\nOn Monday 07th October 2019, an important international workshop has been held at the Faculty of Engineering at Koya University titled The Preparation of Rehabilitation Measure in the Old Town of Koya.\nThe workshop has been held in the workshop hall at the Faculty of Engineering. Moreover, many important guests have attended the workshop, for example, the Koya City Mayor, the General Director of Antiquities and Cultural Heritage at Erbil city and Koya city as well, Kurdistan region parliament members, the ancient and old houses owns in the old Koya town.\nThe workshop started with standing a silent minute for the Kurdistan martyrs soul. Then, the head of the workshop organizing committee Assist. Prof. Dr. Galawezh Bakr Bapir welcomed the workshop participants and talked about the importance and the main aims of holding the workshop. Then, the dean of the Faculty of Engineering Assist. Prof. Dr. Mohammed H. S. Zangana has presented a speech and talked about the workshop and the Faculty of Engineering activities. Then the Koya University president Prof. Dr. Wali M. Hamad presented a speech and expressed his total support toward the workshop. Moreover, then the Koya city mayor Mr. Yousif Kalkany presented a speech and expressed his full support to the workshop and its aims and saving such antiquities and old houses in the old Koya town. Then, Mr. Sarkawt Sofi the director of Koya city's Antiquities and the Cultural Heritage Directorate presented a speech and expressed his full support and help for the workshop and its aims.\nIndeed, many national and international experts and researchers have participated in this workshop for example, Germany, Italy and Czechia Republic. In fact, this workshop is one of the Koya on the Road of Civilization conference recommendations which held at Koya University in April 2019.\nAssist. Prof. Dr. Sahar Basil Mahmood Al-Qaisi, the director of the Heritage Conservation Research Program-HCRP at the Faculty of Engineering- Research Center said that “Our main aim in this workshop that we have a new program and work in the Faculty of Engineering - Research Center to save the antiquities places in Iraqi Kurdistan, especially in Koya city and to reconstruct them under history expert supervision.\nThe Archaeological Survey Project at Koya city (ASK) with the support of the Koya general director of antiquities and cultural heritage has been established and the archaeological sites were counted at Koya city and now we are working on the ancient and old houses at old Koya town to reconstruct them and we will continue our work procedure after this workshop and we will also hold seminars and meetings with supporting of many international experts from many countries for instance, Germany, Italy and Czechia Republic.\nProf. Dr. Cinzia Pappi, the director of the Archaeological Survey Project at Koya city (ASK) said that this workshop is a great steep in heritage mission developments and we started from the old ages to create an understanding between the old ages and theses old houses that need to be reconstructed and she said that this workshop is a quite unique and important and its researches have been presented in an international conferences in New York and Berlin. Thus, I would like to thanks the Koya University presidency, Faculty of Engineering and Architecture Engineering Department at Koya University for holding this workshop. Furthermore, she said that the Iraqi Kurdistan region people should be proud of their history and archaeological sites in the region.\nMr. Hemn Nuaman the head of the search and archaeological sites in the general directorate of antiquities and cultural heritage at Koya city has participated in this workshop as a researcher, said that today’s workshop has been held on the recommendations of the Koya on the road of civilization conference that was held in April 2019 in Koya University. Moreover, the conference recommendations were focused on giving more attention for the archaeological sites in the region, especially the ancient and old buildings and neighborhoods. Moreover, he also said that the main aim of this workshop to give more attention on the old house at old Koya town and reconstruct them because almost there houses are very old and need reconstruction thus many national and international experts have contributed in this workshop to find out solutions and save these archaeological sites in the region with Koya University support.\nوۆرکشۆپی نێودەوڵەتی ئامادەکاری بۆ دووبارە ڕێکخستنەوەی و بەکارهێنانەوەی بەشە کۆنەکەی شاری کۆیە\nپڕۆگرامی ته‌لارسازی و میراتی كلتوری سه‌ربه سه‌نته‌ری توێژینه‌وه‌ی زانستی فاكه‌ڵتی ئه‌ندازیاری وۆركشۆپێكی نێوده‌وڵه‌تی ئه‌نجامدا.\nڕێكه‌وتی٧/١٠/٢٠١٩ له فاكه‌ڵتی ئه‌ندازیاری زانكۆمان وۆركشۆپێكی نێوده‌وڵه‌تی به‌ڕێوه‌چوو له‌سه‌ر ئاماده‌كاری بۆ دووباره ڕێكخستنه‌وه‌ی و به‌كارهێنانه‌وه‌ی به‌شه كۆنه‌كه‌ی شاری كۆیه.\nوۆركشۆپه‌كه كاتژمێر ١٠ به‌ڕێوه‌چوو له هۆڵی وۆركشۆپ له فاكه‌ڵتی ئه‌ندازیاری به ئاماده‌بوونی به‌رپرسانی ئیداری كۆیه و به‌رپرسانی شوێنه‌واری كۆیه و هه‌ولێر و په‌رله‌مانتاران و هەروەها خاوەن خانووە کۆنەکان. سه‌ره‌تای وۆركشۆپه‌كه به ساتێك وه‌ستان بۆ گیانی پاكی شه‌هیدانی كورد و كوردستان دەستی پێکرد. سه‌ره‌تا به‌ڕێز سه‌رۆكی لیژنه‌ی ڕێکخستنی وۆركشۆپ پ.ی.د. گه‌لاوێژ باپیر به‌خێرهاتنی میوانه به‌ڕێزه‌كانی كرد و باسی وۆركشۆپه‌كه‌ی كرد به كورتی و دواتر به‌ڕێز پ.ی.د. محمد حسیب زه‌نگه‌نه ڕاگری فاكه‌ڵتی ئه‌ندازیاری وته‌یه‌كی پێشكه‌ش كرد و باسی وۆركشۆپه‌كه و چالاکییەکانی فاكه‌ڵتی ئه‌ندازیاری زانكۆمانی كرد بۆ ئاماده‌بووان و گرنگی وۆركشۆپه‌كه باس کرد و به‌خێر هاتنی میوانانی کرد.\nدواتر به‌ڕێز سه‌رۆكی زانكۆی كۆیه پ.د. وه‌لی حمد وته‌یه‌كی پێشكه‌ش كرد و پشتگیری خۆی بۆ سه‌ركه‌وتنی وۆركشۆپه‌كه ده‌ربڕی به پشتگیری كردنی هه‌موو هاوكارییه‌كی وۆركشۆپەکە، دواتر به‌ڕێز مامۆستا یوسف كه‌لكانی قائیمقامی كۆیه وته‌یه‌كی پێشكه‌شكرد و وتی ئێمه وه‌ك ئیداره‌ی قه‌زای كۆیه خۆشحاڵین به ئه‌نجامدانی ئه‌م وۆركشۆپانه و ئێمه خۆمان به پارێزه‌رێكی شوێنه‌وار ده‌زانین و هه‌موو هاوكارێكی ئه‌م بواره ده‌كه‌ین له پاراستنی شوێنه‌واره‌كان. دواتر به‌ڕێز سه‌ركه‌وت سۆفی به‌رپرسی فه‌رمانگه‌ی شوێنه‌واری كۆیه بابه‌تێكی پێشكه‌شكرد و وتی ئێمه خۆشحاڵین به‌م وۆركشۆپانه و خۆمان ئه‌ندامێكی ئه‌م جۆره وۆركشۆپانه‌ین و هاوكار ده‌بین.\nوۆركشۆپه‌كه نێوده‌وڵه‌تیه و به به‌ژداری شاره‌زایان و توێژه‌رانی ناوه‌خۆ و بیانی، له‌م وۆركشۆپه‌دا توێژه‌رانی وڵاته‌كانی ئه‌ڵمانیا و چیك و ئیتاڵیا به‌ژدار بوون. ئه‌م وۆركشۆپه له‌سه‌ر ڕاسپارده‌كانی كۆنفرانسی زانستی كۆیه له ڕه‌وتی شارستانی به‌ڕێوه ده‌چێت كه له مانگی نیسانی ٢٠١٩ ئه‌م كۆنفرانسه به‌ڕێوه‌چوو.\nلێپرسراوی پڕۆگرامی ته‌لارسازی و میراتی كه‌لتوری سه‌ربه سه‌نته‌ری توێژینه‌وه‌ی زانستی فاكه‌ڵتی ئه‌ندازیاری زانكۆمان به‌ڕێز پ.ی.د. سحر القیسی بۆمان دوا و وتی: ئامانجمان له‌م وۆركشۆپه‌دا ئه‌وه‌یه كه به‌رنامه و كاری نوێمان هه‌یه له سه‌نته‌ری توێژینه‌وه‌ی فاكه‌ڵتیمان كه به پاراستنی شوێنه‌وار له كوردستان و به تایبه‌ت له كۆیه و دوباره به‌كارهێنانه‌وه‌یان و به به‌شداری شاره‌زایانی مێژوو و مێژووناسانیش و پڕۆژه‌ی پێوانه‌ی شوێنه‌واری كۆیه ASK و هاوشان فه‌رمانگه‌ی كۆیه‌ش ئه‌ندامن له‌م وۆركشۆپه‌دا و به هاوكاری و هه‌ماهه‌نگی هه‌مووان سه‌رژمێری شوێنه شوێنه‌وارییه‌كانمان ئه‌نجام داو له ئێستادا كار له‌سه‌ر خانووه كۆنه‌كانی كۆیه ده‌كه‌ین به ڕێكخستن و به‌كارهێنانه‌وه‌ی خانووه كۆنه‌كان دوای ئه‌م وۆركشۆپه به‌رده‌وام ده‌بین له‌سه‌ر كۆبونه‌وه و سیمیناره‌كانمان له‌سه‌ر ئه‌م شوێنه كه‌له‌پوریانه، له‌م وۆركشۆپه‌دا توێژه‌رانی سێ وڵات به‌شدارن؛ چیك، ئه‌ڵمانیا، ئیتاڵیا.\nپ.د. چنزیا پاپی به‌ڕێوه‌به‌ری پرۆژه‌ی پێوانه‌ی شوێنه‌واری كۆیه (ASK) بۆمان دوا و وتی: ئه‌م وۆركشۆپه هه‌نگاوێكی پێشكه‌وتووانه‌یه له كاری شوێنه‌واری و ئێمه سه‌ره‌تا له چاخه كۆنه‌كانه‌وه و ده‌ستمان پێك كرد وه‌ك تێكهه‌ڵكێشانێك له نێوان چاخه كۆنه‌كان و ئه‌م خانووانه‌ی ئێستا هه‌ن و پێویسته نوێ بكرێنه‌وه و زۆر گرنگه، چنزیا پاپی ده‌ڵێت ئه‌م وۆركشۆپه له ئاستێكی به‌رز دایه و ئه‌م توێژینه‌وانه‌ی ئه‌مڕۆ له‌م وۆركشۆپه پێشكه‌شكران وه‌ك ئه‌م توێژینه‌وانه‌ن كه له كۆنفرانسه‌كانی به‌رلین و نیۆڕك پێشكه‌ش ده‌كرێن و بڵاوده‌كرێنه‌وه. چنزیا پاپی ده‌ڵێت من لێره‌وه ده‌مه‌وێت سوپاسی سه‌رۆكایه‌تی زانكۆی كۆیه و فاكه‌ڵتی ئه‌ندازیاری و به‌شی ته‌لارسازی بكه‌م بۆ ئه‌نجامدانی ئه‌م وۆركشۆپه و هه‌وڵ بده‌ین شوێنه شوێنه‌واره‌كان نوێ بكه‌ینه‌وه و به‌كاریان بهێنینه‌وه. هەروەها ده‌ڵێت پێویسته خه‌ڵی كوردستان شانازی بكه‌ن به‌و مێژووه و شوێنه‌وارانه‌ی هه‌یه و ئێمه وه‌ك توێژه‌ران و شاره‌زایان له به‌شێكی كه‌می ئه‌م مێژووه ده‌زانین و شاره‌زاین.\nبه‌ڕێز هێمن نه‌عمان لێپرسراوی پشكنین و شوێنه‌واره‌كان له فه‌رمانگه‌ی شوێنه‌واری كۆیه و به‌شدار بوو له وۆركشۆپه‌كه وه‌ك توێژه‌ر بۆمان دوا و وتی: ئه‌م وۆركشۆپه‌ی ئه‌مڕۆ ئه‌نجامدرا له‌سه‌ر ڕاسپارده‌كانی كۆنفرانسی كۆیه له ڕه‌وتی شارستانییه‌تدا به‌ڕێوه ده‌چێت كه له‌م كۆنفرانسه‌دا داواكرا كه گرنگی زیاتر بدرێت به شوێنه‌واره‌كانی كۆیه و ده‌ورووبه‌ری بینا كۆن و كه‌له‌پورییه‌كان. هێمن نه‌عمان ده‌ڵێت له‌م وۆركشۆپه‌دا زیاتر گرنگی دراوه به خانووه كۆنه‌كان و نوێكردنه‌وه و به‌كارهێنانه‌وه‌یان ئه‌مه‌ش به‌هۆی ئه‌وه‌ی له ئێستادا زۆرێك له‌م خانووه كۆن و كه‌له‌پورییانه له ترسی له ناوچووندان به‌هۆی ئه‌وه‌ی ماوه‌كی زۆره بوجه‌یان بۆ ته‌رخان نه‌كراوه و یان چۆڵ كراون له لایه‌ن خاوه‌نه‌كانیانه‌وه. ئه‌مڕۆ لایەنه‌كانی ده‌ره‌وه و ناوه‌وەی تێدا به‌شداربوو له توێژه‌رانی ناوه‌خۆ و بیانی بۆ ئه‌وه‌ی كێشه و گرفته‌كانی شوێنه‌واری كۆیه دیاری بكرێن و بۆ ئاگاداركردنی زانكۆكانی ده‌ره‌وه له بوونی مه‌ترسی له ناوچوونی شوێنه‌واره‌كان بۆ ئه‌وه‌ی بتوانین به هاوكاری زانكۆی كۆیه و ئه‌م زانكۆیانه‌ی ده‌ره‌وه كێشه ماددی و زانستییه‌كان چاره‌سه‌ر بكرێن.